qundao/data-zh-poetry huggingface dataset:
永遇樂
作者：葉夢得
朝代：宋

蘋芷芳州，故人回首，雲海何處。五畝荒田，殷勤問我，歸計真成否。洞庭波冷，秋風嫋嫋，木葉亂隨風舞。記扁舟、橫斜載月，目極暮濤煙渚。傳聲試問，垂虹千頃，蘭棹有誰重駐。雪濺雷翻，潮頭過後，帆影敧前浦。此中高興，何人解道，天也未應輕付。且留取、千鍾痛飲，與君共賦。
永遇樂
作者：葉夢得
朝代：宋

天末山橫，半空簫鼓，樓觀高起。指點栽成，東風滿院，總是新桃李。綸巾羽扇，一尊飲罷，目送斷鴻千里。攬清歌、餘音不斷，縹緲尚縈流水。年來自笑無情，何事猶有，多情遺思。綠鬢朱顏，匆匆拚了，卻記花前醉。明年春到，重尋幽夢，應在亂鶯聲裡。拍闌干、斜陽轉處，有誰共倚。
清平樂
作者：葉夢得
朝代：宋

水空相映。淡碧涵千頃。素練不收寒玉鏡。□落階無影。纖纖與捧金盃。暗香逐舞徘徊。雪盡玉容開遍，東風不管寒梅。
滿江紅
作者：葉夢得
朝代：宋

一朵黃花，先催報、秋歸訊息。滿芳枝凝露，為誰裝飾。便向尊前拚醉倒，古今同是東籬側。問何須、特地賦歸來，拋彭澤。回首去，年時節。開口笑，真難得。史君今郡更，自成行客。霜鬢不辭重插滿，他年此會何人憶。記多情、曾伴小闌干，親攀摘。
滿江紅
作者：葉夢得
朝代：宋

雪後郊原，煙林靜、梅花初坼。春欲半，猶自探春訊息。一眼平蕪看不盡，夜來小雨催新碧。笑去年、攜酒折花人，花應識。蘭舟漾，城南陌。雲影淡，天容窄。繞風漪十頃，暖浮晴色。恰似槎頭收釣處，坐中仍有江南客。問何如、雨槳下苕溪，吞雲澤。
竹馬兒
作者：葉夢得
朝代：宋

與君記，平山堂前細柳，幾回同挽。又征帆夜落，危檻依舊，遙臨雲巘。自笑來往匆匆，朱顏漸改，故人俱遠。橫笛想遺聲，但寒松千丈，傾崖蒼蘚。世事終何已，田陰縱在，歲陰仍晚。稽康老來尤懶。只要蓴羹菰飯。卻欲便買茅廬，短篷輕楫，尊酒猶能辦。君能過我，水雲聊為伴。
醉蓬萊
作者：葉夢得
朝代：宋

問東風何事，斷送殘紅，便拚歸去。牢落征途，笑行人羈旅。一曲陽關，斷雲殘靄，做渭城朝雨。欲寄離愁，綠陰千囀，黃鸝空語。遙想湖邊，浪搖空翠，弦管風高，亂花飛絮。曲水流觴，有山公行處。翠袖朱闌，故人應也，弄畫船煙浦。會寫相思，尊前為我，重翻新句。
點絳唇
作者：葉夢得
朝代：宋

高柳蕭蕭，睡餘已覺西風勁。小窗人靜。淅瀝生秋聽。底事多情，欲與流年競。殘雲瞑。墜巾慵整。獨立芝蘭徑。
點絳唇
作者：葉夢得
朝代：宋

縹緲危亭，笑談獨在千峰上。與誰同賞。萬里橫煙浪。老去情懷，猶作天涯想。空惆悵。少年豪放。莫學衰翁樣。
點絳唇
作者：葉夢得
朝代：宋

山上飛泉，漫流山下知何處。亂雲無數。留得幽人住。深閉柴門，聽盡空簷雨。秋還暮。小窗低戶。惟有寒蛩語。
鶯啼序
作者：葉潤
朝代：宋

離騷困吟夢醒，訪臺城舊路。問流水、東入滄溟，還解流轉西否。烏衣夢、浪傳故國，晴煙冉冉宮牆樹。念吟魂悽斷，待隨燕子來去。回首十年，闌錦花場，趁吟雲賦雨。可曾對、寶瑟知音，高軒為誰輕駐。倚東風、愁長笑短，水雲深、春江日暮。伴羈懷，唯有徵衫，貯寒半縷。高情謾賦，蕙帶蘭襟，蛾眉古來相妒。英雄到、江南易老。後來誰更，風景傷心，淚沾樽俎。登山宴水，橫江酹酒，傾將慷慨酬形勢，付興亡、一笑翻歌舞。獨醒難繼山公，上馬旌旗動，又還驚起鷗鷺。危亭恨極，落盡寒香，怕道斷腸句。有多少、行星翠點，春淺寒深，孕粉藏香，蝶清蜂瘦。因孤彩筆芳箋，擬待倩取遊絲，系卻離緒。旋□□、寫入鳴弦柱。曲高調古。更人何在，誰比和、此幽素。
如夢令
作者：葉祖義
朝代：宋

如夢。如夢。和尚出門相送。
占貯橘子
作者：葉簡
朝代：宋

圓如珠，赤如丹，倘能擘破分喫了，爭不慚愧洞庭山。
長相思
作者：葉茵
朝代：宋

長相思，情萬折，年少不來春又別。
寶匳香，繡幃月。
鴻鴈音信稀，鴛鴦魂夢絕。
尚持百年願，料理丁香結。
蘭陵王
作者：葉隆禮
朝代：宋

大堤直。嫋嫋遊雲蘸碧。蘭舟上，曾記那回，拂粉塗黃弄春色。施顰託傾國。金縷尊前勸客。陽臺路，煙樹萬重，空有相思寄魚尺。飄零嘆萍跡。自懶展羅衾，羞對瑤席。折釵分鏡盟難食。看桃葉迎笑，柳枝垂結。萋萋芳草暗水驛。腸斷畫闌北。寒惻。淚痕積。想柱雁塵侵，籠羽聲寂。天涯流水情何極。悲沈約寬頻，馬融怨笛。那堪燈幌，聽夜雨，鎮暗滴。
滿庭霜·滿庭芳
作者：葛勝仲
朝代：宋

百不為多，一不為少，阿誰昔仕吾邦。共推任筆，洪鼎力能扛。不為桃花祿米，讎書倦、一葦橫江。招尋處，徒行曳杖，曾不擁麾幢。山川，真大好，魚磯無恙，密嶺難雙。聽訟訴多就，樵塢僧窗。歲月音容遠矣，風流在、遐想心降。雲煙路，搜奇弔古，時為酹空缸。
訴衷情
作者：葛勝仲
朝代：宋

清明寒食景暄妍。花映碧羅天。參差捍撥齊奏，豐頰擁芳筵。逢誕日，揖真仙。託爐煙。朱顏長似，頭上花枝，歲歲年年。
醉蓬萊
作者：葛勝仲
朝代：宋

望蔥蔥佳氣，虹渚祥開，鬥樞光繞。析木天津，正靈暉騰照。鷺綴分班，象胥交貢，奉御觴清曉。玉殿寒輕，金徒漏永，瑞爐煙嫋。萬宇均歡，示慈頒燕，壽祝南山，慶均鳧藻。縹緲紅雲，望九重天表。舞獸鏘洋，抃鰲欣戴，度管絃聲杳。歷草長新，蟠桃永秀，與天難老。
鵲橋仙
作者：葛勝仲
朝代：宋

涼飆破暑，清歌縈坐，缺月稀星庭戶。瓜華草草具杯盤，喜共浥、初筵零露。天孫東處，牽牛西望，勸汝一杯清醑。精靈何必待秋通，為一洗、朦朧今古。
鵲橋仙
作者：葛勝仲
朝代：宋

鵲橋仙偶，天津輕渡，卻笑嫦娥孤皎。平時五夜似經年，問何事、今宵便曉。雲車將駕，神夫留戀，更吐心期多少。支機休浪與閒人，莫倚賴、芳心素巧。
點絳唇
作者：葛勝仲
朝代：宋

秋晚寒齋，藜床香篆橫輕霧。閒愁幾許。夢逐芭蕉雨。雲外哀鴻，似替幽人語。歸不去。亂山無數。斜日荒城鼓。
九效 其七 奸萌
作者：葛立方
朝代：宋

苗芃芃兮防莠，桂郁郁兮防蠹。欲苗实兮桂荣，必莠除兮蠹去。吾有少陵之镵兮莠必耨，吾有尉佗之器兮蠹将奚逃。发嘉颖兮昆崙，缭樛枝兮招摇。粒米狼戾兮乐复乐，长涂炎日兮又庇之以垂天之幄。
九效 其五 医国
作者：葛立方
朝代：宋

破纽绝络兮民不支，不了兰藏兮举世无医。病在腠兮废汤熨，未至血脉兮乃施针石。布指于位兮息至不知，阴阳倒置兮寒凉逆施。内实兮饵之桂附，中乾兮反投消以蠹。天生卢扁兮授术上池，跻民寿兮至期颐。
九效 其八 自脩
作者：葛立方
朝代：宋

岁曶曶其欲颓兮，久栖身于幽仄。虑脩名之不立兮，聊广遂于前画。搴玉英以自脩兮，结荣茝以佩之。服芰制而荷衣兮，又饰之以江蓠。望阆风之板桐兮，弱水瀰以见隔。造旬始而觐清都兮，求仙梯而未得。沐咸池兮，晞发阳阿。凿井耕田兮，姑击壤以歌。
九效 其四 强弱
作者：葛立方
朝代：宋

坚木兮不可为圈，鍊铁兮不可为钩。圈不成兮何箕之得，钩不成兮何鱼之求。委吴以筦籥兮复越，事狄以皮币兮兴周。故曰拯乱兮不如图治，锐进兮不如观势。以弱为强兮以予为取，边廷无犬吠兮息旗与鼓。
九效·医国
作者：葛立方
朝代：宋

破纽绝络兮民不支，不了兰藏兮举世无医。
病在腠兮废汤熨，未至血脉兮乃施鍼石。
布指于位兮息至不知，阴阳倒置兮寒凉逆施。
内实兮饵之桂附，中干兮反投消以蠹。
天生卢扁兮授术上池，跻民寿兮至期颐。
九效·医国
作者：葛立方
朝代：宋

破纽绝路兮民不支，不了兰世故兮举世无医。病在腠兮废汤熨，未至血脉兮施针石。布指於位兮息至不知，阴阳倒置兮寒凉逆施。内实兮饵之桂附，中乾兮反投消以蠹。天生卢扁兮授术上池，跻民寿兮至期颐。
九效·天运
作者：葛立方
朝代：宋

阴阳寒暑兮运无积，天之成岁兮顾岂一日。羲和敲日兮声作玻璃，桂魄迎宵兮忽挂之。流沙兮扬土，檐涔涔兮又夜雨。严霜苦寒兮万木不花，叶底兮俄茁其芽。星鸟星火兮四时有令，惨命阊阖兮斟酌斗柄。三百六旬兮岁功始成，细人蠢蠢兮又岂和夫天运。
九效·天運
作者：葛立方
朝代：宋

陰陽寒暑兮運無積，天之成歲兮顧豈一日。
羲和敲日兮聲作玻璃，桂魄迎宵兮忽掛之。
流沙兮揚土，簷涔涔兮又夜雨。
嚴霜苦寒兮萬木不花，葉底兮俄茁其芽。
星鳥星火兮四時有令，慘舒閶闔兮斟酌斗柄。
三百六旬兮歲功始成，細人蠢蠢兮又豈知夫天運。
九效·奸萌
作者：葛立方
朝代：宋

苗芃芃兮防莠，桂郁郁兮防蠹。欲苗实兮桂荣，必莠除兮蠹去。吾有少陵之鑱兮莠必𧂭，吾有尉佗之器兮蠹将奚逃。发嘉颖兮昆仑。缭樛枝兮招摇。粒米狼戾兮乐复乐，长涂炎日兮又庇以垂天之幄。
九效·姦萌
作者：葛立方
朝代：宋

苗芃芃兮防莠，桂鬰鬰兮防蠹。
欲苗實兮桂榮，必莠除兮蠹去。
吾有少陵之鑱兮莠必耨，吾有尉佗之器兮蠹將奚逃。
發嘉穎兮崑崙，繚樛枝兮招摇。
粒米狼戾兮樂復樂，長塗炎日兮又庇之以垂天之幄。
九效·姦萌
作者：葛立方
朝代：宋

苗芃芃兮防莠，桂鬰鬰兮防蠹。
欲苗实兮桂荣，必莠除兮蠹去。
吾有少陵之镵兮莠必耨，吾有尉佗之器兮蠹将奚逃。
发嘉颖兮昆崙，缭樛枝兮招摇。
粒米狼戾兮乐復乐，长涂炎日兮又庇之以垂天之幄。
九效·强弱
作者：葛立方
朝代：宋

堅木兮不可爲圈，鍊鐵兮不可爲鈎。
圈不成兮何箕之得，鈎不成兮何魚之求。
委吳以筦籥兮復越，事狄以皮幣兮興周。
故曰拯亂兮不如圖治，銳進兮不如觀勢。
以弱爲强兮以予爲取，邊廷無犬吠兮息旗與鼓。
九效·强弱
作者：葛立方
朝代：宋

坚木兮不可为圈，炼铁兮不可为鈎。
圈不成兮何箕之得，鈎不成兮何鱼之求。
委吴以筦籥兮復越，事狄以皮币兮兴周。
故曰拯乱兮不如图治，锐进兮不如观势。
以弱为强兮以予为取，边廷无犬吠兮息旗与鼓。
九效·永固
作者：葛立方
朝代：宋

珠丘峨峨兮蒼梧遠，弓劍杳隔兮九土魂斷。
邊聲起兮春草深，木鐸無聲兮歲月換。
上天悔禍兮誘天驕，黄腸素紼兮歸路迢迢。
撫櫬循題兮愁霧重，江河傾淚兮雷霆聲慟。
行妥靈兮金粟堆，白楊蕭蕭兮風送哀。
匰主兮肖貌，穆將愉兮清廟。
對越兮在天，永蒸嘗兮千萬年。
九效·自修
作者：葛立方
朝代：宋

岁曶曶其欲颓兮，久栖身於幽仄。虑修名之不立兮，聊广遂於前画。搴玉英以自修兮，结荣茝以佩之。服芰制而荷衣兮，又饰之以江蓠。望阆风之板桐兮，弱水瀰以见隔。造旬始而觐清都兮，求仙梯而未得。沐咸池兮，晞发阳阿。凿井耕田兮，姑击壤以歌。
九效·自修
作者：葛立方
朝代：宋

岁曶曶其欲颓兮，久栖身于幽仄。
虑修名之不立兮，聊广遂于前画。
搴玉英以自修兮，结荣茝以佩之。
服芰制而荷衣兮，又饰之以江蓠。
望阆风之板桐兮，弱水瀰以见隔。
造旬始而觐清都兮，求仙梯而未得。
沐咸池兮，晞髮阳阿。
凿井耕田兮，姑击壤以歌。
九效·自脩
作者：葛立方
朝代：宋

歲曶曶其欲頹兮，久棲身於幽仄。
慮脩名之不立兮，聊廣遂於前畫。
搴玉英以自脩兮，結榮茝以佩之。
服芰製而荷衣兮，又飾之以江蘺。
望閬風之板桐兮，弱水瀰以見隔。
造旬始而覲清都兮，求仙梯而未得。
沐咸池兮，晞髮陽阿。
鑿井耕田兮，姑擊壤以歌。
九效·醫國
作者：葛立方
朝代：宋

破紐絕絡兮民不支，不了蘭藏兮舉世無醫。
病在腠兮廢湯熨，未至血脈兮乃施鍼石。
布指於位兮息至不知，陰陽倒置兮寒凉逆施。
內實兮餌之桂附，中乾兮反投消以蠹。
天生盧扁兮授術上池，躋民壽兮至期頤。
云仙
作者：葛立方
朝代：宋

木叶萧萧兮雨冥冥，山鬼呼风兮猿夜鸣。巫假神兮惊愚，髡假巫兮乞灵。云仙来兮瑶席启，坎坎击鼓兮拜寒水。云仙去兮闪倏不闻。锦伞摇兮望莫云。纷姣服兮走朝与暮，焄蒿淫昏兮使君怒。青螭白虬兮不须款帝居，请发镞兮何必天弧。沉主兮焚屋，正人伸乞兮淫神夜哭。妖止兮俗醇，请倾百川兮寿使君。鼻亭兮不记营道，苏侯兮已屏尧庙。愤王去兮响莫出，狄梁公兮方草檄。
云仙
作者：葛立方
朝代：宋

木叶萧萧兮雨冥冥，山鬼呼风兮猿夜鸣。巫假神兮惊愚，髡假巫兮乞灵。云仙来兮瑶席启，坎坎击鼓兮拜寒水。云仙去兮闪倏不闻，锦伞摇兮望莫云。纷姣服兮走朝与暮，焄蒿淫昏兮使君怒。青螭白虬兮不须款帝居，请发镞兮何必天弧。沉主兮焚屋，正人伸气兮淫神夜哭。妖止兮俗醇，请倾百川兮寿使君。鼻亭兮不记营道，苏侯兮已屏尧庙。愤王去兮响莫出，狄梁公兮方草檄。
云仙
作者：葛立方
朝代：宋

木叶萧萧兮雨冥冥，山鬼呼风兮猨夜鸣。
巫假神兮惊愚，髡假巫兮乞灵。
云仙来兮瑶席启，坎坎击鼓兮拜寒水。
云仙去兮闪倏不闻，锦伞摇兮望莫云。
纷姣服兮走朝与暮，焄蒿淫昏兮使君怒。
青螭白虬兮不须款帝居，请发镞兮何必天弧。
沉主兮焚屋，正人伸气兮淫神夜哭。
妖止兮俗醇，请倾百川兮寿使君。
鼻亭兮不记营道，苏侯兮已屏尧庙。
愤王去兮响莫出，狄梁公兮方草檄。
喜閑
作者：葛立方
朝代：宋

白蘋花發兮水晶宮，捨此地兮余將曷從。
斧斤丁丁兮爲余之棲，葯作房兮梁則辛夷。
朝迎山雲兮，莫送雲歸。
伏臘粗給兮，朝市奚爲。
薑畦兮芋疇，瓜㼌蔓長兮女桑始柔。
高田兮壤沃，麥芒如篲兮黍如粟。
下田兮若按，䆉䅉衡從兮碧泉。
乳水不淫兮旱火不光，神之德兮疇敢忘。
拜金鋪兮奠椒漿，賽鼓坎坎兮錦傘悠颺。
傾銀兮注瓦，玄鯽霜芹兮父老同社。
鳥勸飲兮風爲啟關，宇宙之間兮誰如我閑。
熱官雖好兮寧守菟裘，彼有危機兮余差無憂。
鷹綵緤兮金作鐶，搏狐兔兮供吾之餐。
馬玉勒兮錦作障，檀溪深兮躍必五丈。
爲人吠兮乃可以佩人之鋂，爲人鳴兮乃可以食人之粟。
所貴兮寂寂而矯矯，所鄙兮赫赫而碌碌。
吾寧爲鴻兮取食於江湖，吾寧爲龜兮曳尾於泥塗。
喜闲
作者：葛立方
朝代：宋

白蘋花发兮水晶宫，舍此地兮余将曷从。斧斤丁丁兮为余之栖，药作房兮梁则辛夷。朝迎山云兮，莫送云归。伏腊粗给兮，朝市奚为。姜畦兮芋畴，瓜㼌蔓长兮女桑始柔。高田兮壤沃，麦芒如彗兮黍如粟。下田兮若按，䆉稏衡从兮碧泉。乳水不淫兮旱火不光，神之德兮畴敢忘。拜金铺兮奠椒浆，赛鼓坎坎兮锦伞悠飏。倾银兮注瓦，玄鲫霜芹兮父老同社。鸟劝饮兮风为启关，宇宙之间兮谁如我闲。热官虽好兮宁守菟裘，彼有危机兮余差无忧。鹰綵緤兮金作镮，搏狐兔兮供吾之餐。马玉勒兮锦作障，檀溪深兮跃必五丈。为人吠兮乃可以佩人之鋂，为人鸣兮乃可以食人之粟。所贵兮寂寂而矫矫，所鄙兮赫赫而碌碌。吾宁为鸿兮取食于江湖，吾宁为龟兮曳尾于泥涂。
喜闲
作者：葛立方
朝代：宋

白苹花发兮水晶宫，舍此地兮余将曷从。
斧斤丁丁兮为余之栖，药作房兮梁则辛夷。
朝迎山云兮，莫送云归。
伏腊粗给兮，朝市奚为。
姜畦兮芋畴，瓜㼌蔓长兮女桑始柔。
高田兮壤沃，麦芒如篲兮黍如粟。
下田兮若按，䆉䅉衡从兮碧泉。
乳水不淫兮旱火不光，神之德兮畴敢忘。
拜金铺兮奠椒浆，赛鼓坎坎兮锦伞悠扬。
倾银兮注瓦，玄鲫霜芹兮父老同社。
鸟劝饮兮风为启关，宇宙之间兮谁如我闲。
热官虽好兮宁守菟裘，彼有危机兮余差无忧。
鹰綵绁兮金作镮，搏狐兔兮供吾之餐。
马玉勒兮锦作障，檀溪深兮跃必五丈。
为人吠兮乃可以佩人之镅，为人鸣兮乃可以食人之粟。
所贵兮寂寂而矫矫，所鄙兮赫赫而碌碌。
吾宁为鸿兮取食于江湖，吾宁为龟兮曳尾于泥涂。
喜闲
作者：葛立方
朝代：宋

白苹花发兮水晶宫，舍此地兮余将曷从。斧斤丁丁兮为余之栖，药作房兮梁则辛夷。朝迎山云兮，莫送云归，伏腊粗给兮，朝市奚为。姜畦兮芋畴，瓜㼌蔓长兮女桑始柔。高田兮壤沃，麦芒如彗兮黍如粟下。下田兮若接，𫁂稏衡从兮碧泉。乳水不淫兮旱火不光，神之德兮畴敢忘。拜金铺兮奠椒浆，赛鼓坎坎兮锦伞悠扬。倾银兮注瓦，玄鲫霜芹兮父老同社。鸟劝饮兮风为启关，宇宙之间兮谁如我闲。熟官虽好兮宁守菟裘，彼有危机兮余差无忧。鹰采緤兮金作鐶，搏狐兔兮供吾之餐。马玉勒兮锦作障，檀溪深兮跃必五丈。为人吠兮乃可以佩人之{左金右繁}。为人鸣兮乃可以食人之粟。所贵兮寂寂而矫矫，所鄙兮赫赫而碌碌。吾宁为鸿兮取食於江湖，吾宁为龟兮曳尾於泥涂。
多麗
作者：葛立方
朝代：宋

破波光如鏡，三翼輕舟。對雨餘、重巖疊嶂，何妨影墮清流。望芙蕖、渺然如海，張雲錦、掩映汀洲。出水奇姿，凌波豔態，眼看□葉弄新秋。恍疑是、金沙池內，玉井認峰頭。花深處，田田葉底，魚戲龜遊。正微涼、西風初度，一彎斜月如鉤。想天津、鵲橋將駕，看寶奩、蛛網初抽。曬腹何勘，穿針無緒，不如溪上少淹留。競笑語、追尋惟有，沈醉可忘憂。憑清唱，一聲檀板，驚起沙鷗。
横山堂三章
作者：葛立方
朝代：宋

阳羡之山兮领地灵，鸿洞欻吸兮九叠为屏。青萝层层兮深岩绝壁，一鸟不鸣兮山更寂。横山老人兮蝉蜕埃尘，倚石梁兮手揽白云。眼中万仞兮，胸中万顷。泰华山林兮，秋毫锺鼎。东山妓女兮，北山猿鹤。西山拄笏兮，亦复奚乐。节彼南山兮山岩岩，突鲸额兮霄堮间。民具瞻兮倾百川以为寿，鸿毋遵陆兮公归锦绣。
横山堂三章
作者：葛立方
朝代：宋

阳羡之居兮宅淼茫，辛夷闺兮薜荔墙。
建芳馨兮庑门，烂昭昭兮未央。
横山老人兮独处廓，十七地兮三一屋。
龙驰兮冲天，花鸟水竹兮聊尔平泉。
公有豫章楩楠兮耸万仞，公有瑊玏厉兮磨而不磷。
栋梁兮媞媞，柱之石兮不倾以支。
此栋此石兮非斤非斧，盍以帡幪兮寰宇。
横山堂三章·其一
作者：葛立方
朝代：宋

阳羡之山兮领地灵，鸿洞欻吸兮九迭为屏。
青萝层层兮深岩绝壁，一鸟不鸣兮山更寂。
横山老人兮蝉蜕埃尘，倚石梁兮手揽白云。
眼中万仞兮，胸中万顷。
泰华山林兮，秋毫钟鼎。
东山妓女兮，北山猿鹤。
西山拄笏兮，亦復奚乐。
节彼南山兮山岩岩，突鲸额兮霄堮间。
民具瞻兮倾百川以为寿，鸿毋遵陆兮公归锦绣。
横山堂三章·其一
作者：葛立方
朝代：宋

阳羡之山兮领地灵，鸿洞欻吸兮九叠为屏。青萝层层兮深岩绝壁，一鸟不鸣兮山更寂。横山老人兮蝉蜕埃尘，倚石梁兮手揽白云。眼中万仞兮，胸中万顷。泰华山林兮，秋毫钟鼎。东山妓女兮，北山猿鹤。西山拄笏兮，亦复奚乐。节彼南山兮山岩岩，突鲸额兮霄堮间。民具瞻兮倾百川以为寿，鸿毋遵陆兮公归锦绣。
橫山堂三章·其一
作者：葛立方
朝代：宋

陽羨之山兮領地靈，鴻洞欻吸兮九疊爲屏。
青蘿層層兮深巖絕壁，一鳥不鳴兮山更寂。
橫山老人兮蟬蛻埃塵，倚石梁兮手攬白雲。
眼中萬仞兮，胸中萬頃。
泰華山林兮，秋毫鍾鼎。
東山妓女兮，北山猿鶴。
西山拄笏兮，亦復奚樂。
節彼南山兮山巖巖，突鯨額兮霄堮間。
民具瞻兮傾百川以爲壽，鴻毋遵陸兮公歸錦繡。
橫山堂三章·其三
作者：葛立方
朝代：宋

陽羨之居兮宅淼茫，辛夷閨兮薜荔牆。
建芳馨兮廡門，爛昭昭兮未央。
橫山老人兮獨處廓，十七地兮三一屋。
龍馳兮沖天，花鳥水竹兮聊爾平泉。
公有豫章楩楠兮聳萬仞，公有瑊玏玄厲兮磨而不磷。
棟梁兮媞媞，柱之石兮不傾以支。
此棟此石兮非斤非斧，盍以帡幪兮寰宇。
水龍吟
作者：葛立方
朝代：宋

九州雄傑溪山，遂安自古稱佳處。雲迷半嶺，風號淺瀨，輕舟斜渡。朱閣橫飛，漁磯無恙，鳥啼林塢。吊高人陳跡，空瞻遺像，知英烈、垂千古。憶昔龍飛光武。悵當年、故人何許。羊裘自貴，龍章難換，不如歸去。七里溪邊，鸕鷥源畔，一蓑煙雨。嘆如今宕子，翻將釣手遮日，向西秦路。
清平樂
作者：葛立方
朝代：宋

文章驚世。半挹南宮第。蟾窟澄輝天似洗。折得窅窊丹桂。當年蓬矢生賢。流霞滿祝長年。更願巨鰲連釣，楓宸第一臚傳。
玉漏遲
作者：葛立方
朝代：宋

窗戶明環堵。山容黛染，水光綃舞。荷蓋擎煙，花映步波神女。嫩臉鉛華掩素，無語向、薰風凝佇。晴又雨。徵鞞隱隱，雲洲沙渚。須臾風捲還晴，看香洩丹囊，乍飄沈炷。魚颭荷衣，珠顆亂傾無數。休話金沙玉井，爭似我、神龜□處。觴為舉。何人解歌金縷。
錦堂春·錦堂春慢
作者：葛立方
朝代：宋

氣應三陽，氛澄六幕，翔烏初上雲端。問朝來何事，喜動門闌。田父佔來好歲，星翁說道宜官。擬更憑高望遠，春在煙波，春在晴巒。歌管雕堂宴喜，任重簾不卷，交護春寒。況金釵整整，玉樹團團。柏葉輕浮重醑，梅枝巧綴新幡。共祝年年如願，壽過鬆椿，壽過彭聃。
雲仙
作者：葛立方
朝代：宋

木葉蕭蕭兮雨冥冥，山鬼呼風兮猨夜鳴。
巫假神兮驚愚，髡假巫兮乞靈。
雲仙來兮瑶席啟，坎坎擊鼓兮拜寒水。
雲仙去兮閃倏不聞，錦傘摇兮望莫雲。
紛姣服兮走朝與暮，焄蒿淫昏兮使君怒。
青螭白虯兮不須款帝居，請發鏃兮何必天弧。
沉主兮焚屋，正人伸氣兮淫神夜哭。
妖止兮俗醇，請傾百川兮壽使君。
鼻亭兮不記營道，蘇侯兮已屏堯廟。
憤王去兮響莫出，狄梁公兮方草檄。
風流子
作者：葛立方
朝代：宋

細草芳南苑，東風裡、贏得一身閒。見花朵繡田，柳絲絡岸，沼冰方泮，山雪初殘。又還是，隴頭春信動，梅蕊入徵鞍。月裡暗香，水邊疏影，淡妝宜瘦，玉骨禁寒。泛金溪上好，開幽戶、聊面翠麓雲灣。知道醉吟堪老，名利難關。算書幃意懶，宦途遊倦，舊時習氣，惟有躋攀。擬待杖藜花底，直到春闌。
風流子
作者：葛立方
朝代：宋

夜半春陽啟，東風峭、猶帶去年寒。嘆榆塞戰塵，玉關煙燧，壯心耿耿，青鬢斑斑。又還是，一年頭上到，日月信跳丸。看門貼繪雞，歷頒金鳳，酒浮柏葉，人頌椒盤。幽園。春信近，簾櫳靜，小宴取次追歡。聊□水沈煙嫋，清唱聲閒。況良辰漸有，梅舒瓊蕊，柳搖金縷，巧綴新幡。莫惜醉吟親側，衣曳荊蘭。
招鶴所詞爲澉浦監稅趙潛夫作
作者：葛紹體
朝代：宋

君之來兮鶴自九皋，駕以去兮渺天地而逍遥。
縞衣玄裳兮橫大海之驚濤，雲旗先驅兮霓旌旖旎。
月皓皓兮風灑灑，青山之上兮黄灣之下。
挹北斗兮椒漿，羽扇綸巾兮佩璆鏘，盼而笑兮玉潔水光。
鳴鸞鳳兮舞黿鼉，馮夷鼓兮虞妃歌，魚咏龍吟兮蛟螭護呵。
眷言歸兮南浦，颿飛兮過舶艪，春復秋兮終古。
招鹤所词为澉浦监税赵潜夫作
作者：葛绍体
朝代：宋

君之来兮鹤自九皋，驾以去兮渺天地而逍遥。
缟衣玄裳兮横大海之惊涛，云旗先驱兮霓旌旖旎。
月皓皓兮风洒洒，青山之上兮黄湾之下。
挹北斗兮椒浆，羽扇纶巾兮佩璆锵，盼而笑兮玉洁水光。
鸣鸾凤兮舞鼋鼍，冯夷鼓兮虞妃歌，鱼咏龙吟兮蛟螭护呵。
眷言归兮南浦，颿飞兮过舶艪，春復秋兮终古。
招鹤所词为澉浦监税赵潜夫作
作者：葛绍体
朝代：宋

君之来兮鹤自九皋，驾以去兮渺天地而逍遥。缟衣玄裳兮横大海之惊涛，云旗先驱兮霓旌旖旎。月皓皓兮风洒洒，青山之上兮黄湾之下。挹北斗兮椒浆，羽扇纶巾兮佩璆锵，盼而笑兮玉洁水光。鸣鸾凤兮舞鼋鼍，冯夷鼓兮虞妃歌，鱼咏龙吟兮蛟螭护呵。眷言归兮南浦，帆飞兮过舶橹，春复秋兮终古。
念奴嬌
作者：葛郯
朝代：宋

馮夷微怒，被鮫人水府，織成綃縠。何處飛來雙白鷺，點破一溪寒玉。岸柳煙迷，海棠酒困，贏得春眠足。憑欄搔首，為誰消遣愁目。遙想居士床頭，竹渠新雨，溜甕中春醁。不惜千鍾為客壽，倒臥南山新綠。晚月催歸，春風留住，費盡紗籠燭。恍疑仙洞，夢遊天柱林屋。
念奴嬌
作者：葛郯
朝代：宋

陽關西路，看垂陽客舍，嫩浮波縠。寶馬嘶風人漸遠，隱隱歌聲戛玉。踏遍春山，歸來高臥，笑濯滄浪足。孤鴻天際，斷霞搖曳心目。香露飛入壺中，仙家九醞，釀百家醽醁。一朵巫陽休悵望，且看家山眉綠。歌罷風生，舞餘花顫，鳳髓飄紅燭。瑤臺月冷，夜歸鬥掛銀屋。
念奴嬌
作者：葛郯
朝代：宋

蓬萊一島，臥長煙千柳，西溪幽趣。苜蓿盤中初日上，不把胾臑充俎，和月栽松，饒雲買石，只此為家務。倚楹清嘯，斷霞斜倚天暮。聞道塊磊澆胸，槎丫肝肺，動筆端風雨。壁上瀟湘秋一幀，影落荻花洲渚。暗浦潮生，寒磯雪化，無復風塵慮。此時漁父，短蓑合在何處。
念奴嬌
作者：葛郯
朝代：宋

年來衰懶，漸無心賞遍，目前佳趣。寂寂牆陰春薺老，不到先生鼎俎。詩卷尋醫，禪林結局，酒入昏田務。山頭雲氣，為誰來往朝暮。猶有筇杖多情，捫蘿踏石，墮半巖花雨。更向葭業搖短艇，驚起飛鴻煙渚。橫玉悽清，焦桐古淡，一笑忘千慮。更闌人靜，此聲今在何處。
滿庭霜·滿庭芳
作者：葛郯
朝代：宋

紅葉飛時，青山缺處，雲橫秋影斜陽。鳳凰旌節，何事到吾鄉。要見大江東去，寒光靜、水與天長。人爭看，恩袍煥錦，新惹御爐香。滿城，誇盛事，兩邦鼓吹，幾部笙簧。看萬紅千翠，簇擁雲裳。況是重陽近也，萸露紫、菊吐輕黃。休辭醉，明朝一枕，歌韻尚悠揚。
滿庭霜·滿庭芳
作者：葛郯
朝代：宋

歸去來兮，苕溪深處，上有蒼翠千峰。月橋煙墅，家在五湖東。試覓桃花流水，雞犬靜、人跡才通。沙汀晚，一天雲錦，飛下水精宮。兩年，官事少，江梅霧暗，多稼雲豐。把毗壇清夢，盡入詩筒。只欠蘆花夜宿，金溪上、一葦秋風。蓑衣在，不辭重整，來作釣魚翁。
滿庭霜·滿庭芳
作者：葛郯
朝代：宋

歸去來兮，心空無物，亂山不鬥眉峰。夜禪久坐，窗曉日升東。已絕乘槎忘想，滄溪迥、不與河通。維摩室，從教花雨，飛舞下天空。何人，開宴豆，楚羹蓴嫩，吳膾盤豐。看一聲欸乃，落日收筒。應笑紅塵陌上，津亭暮、十里斜風。從今去，青鞋黃帽，分付紫髯翁。
滿庭霜·滿庭芳
作者：葛郯
朝代：宋

歸去來兮，家林不遠，夢魂飛繞煙峰。洞房花木，只在小池東。誰道雲深無路，小橋外、一徑相通。功名小，從教群蟻，鏖戰大槐宮。故人，書夜到，秫田百畝，已兆年豐。把烏程爛醉，不數郫筒。醉後村歌社舞，團圞坐、一笑春風。洪崖伴，定驅鸞鶴，時一訪衰翁。
滿江紅
作者：葛郯
朝代：宋

家住苕西，小池映、青山一曲。翠深裡、猿呼鶴應，短牆低屋。麥影離離翻翠浪，泉聲НН敲寒玉。怪夜來、有蟻出糟床，篘新綠。和月種，南陽菊。饒雲買，淇園竹。任蠻爭觸戰，世間榮辱。兩目未消憑遠恨，一筇費盡登山足。便棹舟、炊火荻花中，鱸魚熟。
蘭陵王
作者：葛郯
朝代：宋

亂煙簇。簾外青山漸肅。蓮房靜。荷蓋半殘，欲放清漣媚溪綠。憑高送遠目。飛起滄洲雁騖。寒窗靜，茶碗未深，一枕胡床畫眠足。閒行問松菊。今□雨誰家，空對銀燭。簫聲忽下瑤臺曲。看鶴舞風動，烏啼雲起，何須舟內怨女哭。抱琴寫幽獨。情觸。會相續。況節近中元，月浪翻屋。長鯨愁曉寒蟾促。要百柁傾□，萬花流玉。山餚倒盡，又空腹，鱠野蔌。
念奴嬌
作者：葛長庚
朝代：宋

廣寒宮裡，散天花、點點空中柳絮。是處樓臺皆似玉，半夜風聲不住。萬里鹽城，千家珠瓦，無認蓬萊處。但呼童、且去探梅花，攀那樹。垂簾未敢掀開，獅兒初捏就，佳人偷覷。溪畔漁翁蓑又重，幾點沙鷗無語。竹折庭前，松僵路畔，滿目都如許。問要晴，更待積痕消，須無雨。
摸魚兒
作者：葛長庚
朝代：宋

跨飛鸞、醉吹瑤笛，蓬萊知在何處。薰風飄散荷花露。夢覺已非帝所，忘歸路。誰知道、人間別有神仙侶。身遊樞府。奈詔入玉樓，猛騎箕尾，四海憶霖雨。問王母。天上桃紅幾度。蕊宮今是誰主。明年甲子從頭數，春入鬟雲鬢霧。如今去。是處裡、福田都著黃金布。庭前玉樹。看子早生孫，孫還生子，歲歲綵衣舞。
摸魚兒
作者：葛長庚
朝代：宋

這身兒、從來業障。一生空自勞攘。生生死死皆如夢，更莫別生妄想。沒伎倆。只管去、天台雁蕩尋方廣。幾人不省。被妻子縈纏，生涯拘束，甘自歸黃壤。世間事，一斤兩個八兩。問誰能去俯仰。道義重了輕富貴，卻笑輸回來往。休勉強。老先生、從來恬淡無妝幌。一聲長嘯，把拄杖橫肩，草鞋貼腳，四海平如掌。
摸魚兒
作者：葛長庚
朝代：宋

雨肥梅、亭臺初夏。曇花開向前夜。純陽鶴會先三日，何處神仙降駕。知得也。□□是、西山彭抗來胎化。平生性野。自倒指今年，七旬有六，使節半天下。焚金獸，毋惜滿斟玉斝。兒孫況又瀟灑。公今骨相如松在，一掬精神堪畫。於今且。□□煉、金丹成了為憑藉。歸心蓮社。便做得乃翁，年登八百，未是壽長者。
水龍吟
作者：葛長庚
朝代：宋

雲屏漫鎖空山，寒猿啼斷松枝翠。芝英安在，術苗已老，徒勞屐齒。應記洞中，鳳簫錦瑟，鎮常歌吹。悵蒼苔路杳，石門信斷，無人問、溪頭事。回首暝煙無際，但紛紛、落花如淚。多情易老，青鸞何處，書成難寄。欲問雙娥，翠蟬金鳳，向誰嬌媚。想分香舊恨，劉郎去後，一溪流水。
水龍吟
作者：葛長庚
朝代：宋

層巒疊巘浮空，斷崖直下分三井。蒼苔路古，鹿鳴芝澗，猿號松嶺。露浥鳳簫，煙迷枸杞，綠深翠冷。笑攜筇一到，登高眺遠，是多少、仙家景。長念青春易老，尚區區、枯蓬斷梗。人間天上，喟然俯仰，隻身孤影。世事空花，春心泥絮，此回還省。向瓊臺雙闕，結間茅屋，坐千峰頂。
永遇樂
作者：葛長庚
朝代：宋

銀月淒涼，綺霞明滅，秋色如此。露滿清襟，風生衰鬢，夜已三更矣。尋思往事，千頭萬緒，回首誚如夢裡。指煙霄，不如歸去，不知今夕何夕。鶉衣百結，膱脂垢膩，猶是小蠻針指。對酒逢詩，高吟大笑，四海今誰似。荷亭竹閣，共風同月，此會今生能幾。君須記，去來聚散，只□底是。
永遇樂
作者：葛長庚
朝代：宋

懶散家風，清虛活計，與君說破。淡酒三杯，濃茶一碗，靜處乾坤大。倚藤臨水，步屧登山，白日只隨緣過。自歸來，曲肱隱几，但祗恁和衣臥。柴扉草戶，包巾紙襖，未必有人似我。我醉還歌，我歌且舞，一恁憨痴好。綠水青山，清風明月，自有人間仙島。且偎隨、補破遮寒，燒榾柮火。
沁園春
作者：葛長庚
朝代：宋

且說羅浮，自從石洞，水簾以還。是向時景泰，初來卓錫，舊家勾漏，曾此修丹。藥院空存，鐵橋如故，上更有朱仙朝鬥壇。飛雲頂，在石橋高處，杳靄之間。山前。拾得清閒。也分我煙霞數畝寬。自竹橋人去，青蓮馥郁，柴門閉了，綠柳迴環。白酒初篘，清風徐至，有桃李時新飣幾盤。仙家好，這許多快活，做甚時官。
沁園春
作者：葛長庚
朝代：宋

黃鶴樓前，吹笛之時，先生朗吟。想劍光飛過，朝遊南嶽，墨籃放下，夜醉東鄰。鐺煮山川，粟藏世界，有明月清風知此音。呵呵笑，笑釀成白酒，散盡黃金。知音。自有相尋。休踏破葫蘆折斷琴。唱白蘋紅蓼，廬山日暮，西風黃葉，渭水秋深。三入岳陽，再遊湓浦，自一去優遊直至今。桃源路，盡不妨來往，時共登臨。
沁園春
作者：葛長庚
朝代：宋

錦繡文章，圭璋聞望，碧落侍郎。昨履聲漸近，星辰避次，竹符重剖，湖海生光。委羽天空，石橋水冷，每為眾生時雨滂。君知否，是民心襦庫，吏膽冰霜。少須召入鵷行。也不念無人荷紫囊。有本朝曾旦，移春手段，舊家羲獻，補月心腸。此去三山，卻登八座，已準金甌姓氏香。還朝處，雙鳧作對，五馬成行。
沁園春
作者：葛長庚
朝代：宋

要做神仙，煉丹工夫，譬之似閒。耽奼女乘龍，金公御虎，玉爐火熾，土釜灰寒。鉛裡藏銀，砂中取汞，神水華池上下間。山田內，有一條徑路，直透泥丸。一聲雷震崑山。真橐龠、飛衝夾脊關。見白雪漫天，黃芽滿地，龜蛇繚繞，烏兔掀翻。自古乾坤，這些離坎，九轉烹煎結大還。靈丹就，未飛昇上闕，且在人寰。
沁園春
作者：葛長庚
朝代：宋

要做神仙，煉丹工夫，亦有何難。向雷聲震處，一陽來複，玉爐火熾，金鼎煙寒。奼女乘龍，金公跨虎，片晌之間結大還。丹田裡，有白鴉一個，飛入泥丸。河車運入崑山。全不動纖毫過玉關。把龜蛇烏兔，生擒活捉，霎時雲雨，一點成丹。白雪漫天，黃芽滿地，服此刀圭永駐顏。常溫養，使脫胎換骨，身在雲端。
沁園春
作者：葛長庚
朝代：宋

渭水秋深，湓江春老，洞庭一湖。問城南古樹，如今在否，洛中狂客，還更來無。獨上君山，渺觀岩石，八百里鯨波泛巨區。何曾錯，有茶中上灶，酒裡仙姑。終須。度了肩吾。稽首終南鍾大夫。自太平寺裡，題詩去後，東林沈宅，大醉歸歟。天上筵多，人間到少，更不向廬山索鱖魚。如何好，好借君黃鶴，上我清都。
沁園春
作者：葛長庚
朝代：宋

歲去年來，思量人生，空自沈埋。既這回冬至，一陽來複，便須修煉，更莫疑猜。好個鼎爐，見成鉛汞，片晌工夫結聖胎。人身裡，三千世界，十二樓臺。週年造化安排。只在這些些真妙哉。要先擒日月，後攢星斗，黃庭中畔，化作瓊瑰。誰會天機，分明說破，恰似江頭雪裡梅。丹成後，做些功行，歸去蓬萊。
沁園春
作者：葛長庚
朝代：宋

暫聚如萍，忽散似雲，無可奈何。向天涯海角，兩行別淚，風前月下，一片離騷。啼罷棲烏，望窮芳草，此恨與之誰較多。昏黃後，對青燈感慨，白酒悲歌。夢中作夢知麼。憶往事落花流水呵。更憑高□遠，沈腰不瘦，悵今懷昔，潘鬢須皤。去燕來鴻，尋梅問柳，寸念從他寒暑熬。消魂處，但煙光縹渺，山色周遭。
沁園春
作者：葛長庚
朝代：宋

客裡家山，記踏來時，水曲山崖。被灘聲喧枕，雞聲破曉，匆匆驚覺，依舊天涯。抖擻征衣，寒欺曉袂，回首銀河西未斜。塵埃債，嘆有如此發，空為伊華。古來客況堪嗟。盡貧也輸他□在家。料驛舍旁邊，月痕白處，暗香微度，應是梅花。揀折一枝，路逢南雁，和兩字平安寄與他。教知道，有長亭短堠，五飯三茶。
沁園春
作者：葛長庚
朝代：宋

嫩雨如塵，嬌雲似織，未肯便晴。見海棠花下，飛來雙燕，垂楊深處，啼斷孤鶯。綠砌苔香，紅橋水暖，笑拈吟髭行復行。幽尋懶、就半窗殘睡，一枕初醒。消凝。次第清明。渺南北東西草又青。念鏡中勳業，韶光冉冉，尊前今古，銀髮星星。青鳥無憑，丹霄有約，獨倚東風無限情。誰知有，這春山萬點，杜宇千聲。
沁園春
作者：葛長庚
朝代：宋

大丈夫兒，冰肝玉膽，礪山帶河。算此身此世，無過駒隙，一名一利，未值鴻毛。相府如潭，侯門似海，那得煙霄爾許高。當初我，是乘雲御氣，幾百千遭。此生勳業無多。也手種梅花三百窠。又底曾嗅著，廟堂鐘鼎，底曾拈得，幃幄弓刀。玉帝遙知，金書何晚，時有鶴鳴於九皋。如今且，向風前浪舞，月下高歌。
沁園春
作者：葛長庚
朝代：宋

吹面無寒，沾衣不溼，豈不快哉。正杏花雨嫩，紅飛香砌，柳枝風軟，綠映芳臺。燕似談禪，鶯如演史，猶有海棠連夜開。清明也，尚陰晴莫準，蜂蝶休猜。朝來。應問蒼苔。甚幾日都成錦繡堆。念四方賓友，不堪渭樹，一年春事，已屬庭槐。宿酒難醒，多情易老，爭奈傳杯不放杯。如何好，看鞦韆戲劇，蹴鞠恢諧。
沁園春
作者：葛長庚
朝代：宋

乍雨還晴，似寒而暖，春事已深。是婦鳩乳燕，說教魚躍，豪蜂醉蝶，撩得鶯吟。鬥茗分香，脫禪衣夾，回首清明上已臨。芳菲處，在梨花金屋，楊柳瓊林。如今。詩酒心襟。對好景良辰似有妊。念恨如芳草，知他多少，夢和飛絮，何處追尋。病酒時光，困人天氣，早有秋秧吐嫩針。蘭亭路，漸流觴曲水，修禊山陰。
沁園春
作者：葛長庚
朝代：宋

三徑就荒，松菊猶存，歸去來兮。嘆折腰為米，棄家因酒，往之不諫，來者堪追。形役奚悲，途迷未遠，今是還知悟昨非。舟輕揚，問征夫前路，晨色熹微。歡迎童稚嘻嘻。羨出岫雲閒鳥倦飛。有南窗寄傲，東皋舒嘯，西疇春事，植杖耘耔。矯首遐觀，壺觴自酌，尋壑臨流聊賦詩。琴書外，且樂天知命，複用何疑。
漢宮春
作者：葛長庚
朝代：宋

瀟灑江梅，似玉妝珠綴，密蕊疏枝。霜風應是，不許蝶近蜂欺。嫣然自笑，與山礬、共水仙期。還亦有，青松翠竹，同今凜冽年時。何事向人如恨，帶蒼苔，半倚臨水荒籬。孤山嫩寒放曉，尚憶前詩。黃昏顧影，說橫斜、清淺今誰。他自是，移春手段，微雲淡月應知。
瑞鶴仙
作者：葛長庚
朝代：宋

殘蟾明遠照。正一番霜訊，四山秋老。孤村帶清曉。有鳴鞭歸騎，亂林啼鳥。青帘縹緲。懶行時，持杯自笑。甚年來、破帽凋裘，慣得淡煙荒草。多少。客愁羈思，雨泊風餐，水邊雲杪。西窗正好。疏竹外，粉牆小。念歸期相近，夢魂無奈，不為羅輕寒悄。怕無人、料理黃花，等閒過了。
瑞鶴仙
作者：葛長庚
朝代：宋

賦情多懶率。每醉後疏狂，醒來瓢忽。無心戀簪祓。漫才高子建，韻欺王勃。胸中絕物。所容者、詩兵酒卒。一兩時，調發將來，掃盡悶妖愁孽。莫說。殺人一萬，自損三千，到底臲亶。懸河口訥。非夙世，無靈骨。把湖山牌印，鶯花權柄，牒過清風朗月。且束之、高閣休休，這回更不。
瑤臺月
作者：葛長庚
朝代：宋

煙霄凝碧。問紫府清都，今夕何夕。桐陰下、幽情遠，與秋無極。念陳跡、虎殿虯宮，記往事、龍簫鳳笛。露華冷，蟾光白。雲影淨，天籟息。知得。是蓬萊不遠，身無羽翼。廣寒宮、舞徹霓裳，白玉臺、歌罷瑤席。爭不思下界，有人岑寂。羨博望、兩泛仙槎，與曼倩、三偷蟠實。把丹鼎，暗融液。乘雲氣，醉揮斥。嗟惜。但城南老樹，人誰我識。
祝英臺近
作者：葛長庚
朝代：宋

月如酥，天似玉，長嘯弄孤影。十二樓臺，昨夢暗尋省。自憐露滿衣襟，風吹毛髮，渾無寐、寒宵漏永。捧香鼎。翻起一片龍涎，梅花對人冷。庭戶冰清，何處鶴聲警。少時燭暗梧窗，煙生苔砌，曉鍾動。忽然心醒。
蘭陵王
作者：葛長庚
朝代：宋

三峰碧。縹渺煙光樹色。高寒處，上有猿啼，鶴唳天風夜蕭瑟。山形似筆格。人道江南第一。遊紫觀，月殿星壇，積翠樓前吹鐵笛。客來訪靈蹟。聞王郭當年，曾此駐錫。二仙為謁浮丘伯。從驂鸞去後，雲深難覓。丹爐灰冷杵聲寂。依然舊泉石。泉石。最幽闃。更禽靜花閒，松茂竹密。清都絳闕無訊息。共羽衣揮麈，感今懷昔。堪嗟人世，似夢裡，駒過隙。
蘭陵王
作者：葛長庚
朝代：宋

桃花瘦。寒食清明前後。新燕子，禁得餘寒，風雨把人苦僝僽。梅粒今如豆。減卻春光多少。空自有，滿樹山茶，似語如愁臥晴晝。幽人展襟袖。惜鶯花未老，江山如舊。杜鵑聲裡同攜手。嘆陌上芳草，堤邊垂柳。一春十病九因酒。愁來獨搔首。豆蔻。枝頭小。應可惜年華，孤負時候。九十韶光那得久。問芍藥覓醉，牡丹索笑。三萬六千，能幾度，君知否。
謁金門
作者：葛長庚
朝代：宋

春又去。愁殺一聲杜宇。昨夜海棠無□□。曉來聞燕語。縹緲佳人何處。鎮日愁腸萬縷。千里無家歸未得，春風知我苦。
存目·其一一
作者：葛閎
朝代：宋

詩題：題新定郡齋寄孝叔二首首句：主人今向日邊歸，花意知君改外臺。
存目·其一一
作者：葛闳
朝代：宋

诗题：题新定郡斋寄孝叔二首首句：主人今向日边归，花意知君改外台。
齊天樂
作者：董嗣杲
朝代：宋

玉山曾醉涼州夢，圖芳敻無今古。露顆虯藤，風枝蠹葉，遺墨何人收取。當時贈與。記輕別西湖，笑離南浦。萬里奚囊，豈知隨處助吟苦。歸來情寄謾遠，舊尋猶在望，荒亭荒圃。紺蕾攢冰，蒼陰弄月，休說堆盤馬乳。雲梯尚阻。袖一幅秋煙，掃空塵土。靜想山窗，半乘寒架雨。
失調名
作者：董武子
朝代：宋

疇昔尋芳秘殿西。日壓金鋪，宮柳垂垂。
纷蝶儿（残春）
作者：蒋捷
朝代：宋

啼鴂声中，春光化成春梦。问东君、仗谁诗送。燕怜晴，莺爱暖，一窗芳哄。奈匆匆、催他柳绵狂纵。轻罗扇小，桐花又飞么凤。记寒吟、沁梅霜冻。古今□，人易老，莫闲双鞚。尚堪游、荼コ粉云香洞。
存目
作者：蒋重珍
朝代：宋

诗题：题萧岳英常州朱氏画草虫卷首句：常州草虫天下奇，笔端生意已如生。
上阳春蓦山溪
作者：蔡伸
朝代：宋

好在章台杨柳。不禁春瘦。淡烟微雨曲尘丝，锁一点、眉头皱。忆自灞陵别後。青青依旧。万丝千缕太多情，忍攀折、行人手。
上陽春·驀山溪
作者：蔡伸
朝代：宋

好在章臺楊柳。不禁春瘦。淡煙微雨麴塵絲，鎖一點、眉頭皺。憶自灞陵別後。青青依舊。萬絲千縷太多情，忍攀折、行人手。
喜遷鶯
作者：蔡伸
朝代：宋

青娥呈瑞。正慘慘暮寒，同雲千里。剪水飛花，漸漸瑤英，密灑翠筠聲細。邃館靜深，金鋪半掩，重簾垂地。明窗外。伴疏梅瀟灑，玉肌香膩。幽人當此際。醒魂照影，永漏愁無寐。強拊清尊，慵添寶鴨，誰會黯然情味。幸有賞心人，奈咫尺、重門深閉。今夜裡。算忍教孤負，濃香鴛被。
如夢令
作者：蔡伸
朝代：宋

今夜行雲何處。還是月華當午。倚遍曲闌橋，望斷錦屏歸路。空去。空去。夢到綠窗朱戶。
如夢令
作者：蔡伸
朝代：宋

人靜重門深亞。朱閣畫簾高掛。人與月俱圓，月色波光相射。瀟灑。瀟灑。人月長長今夜。
婆羅門引
作者：蔡伸
朝代：宋

素秋向晚，歲華分付木芙蓉。蕭蕭紅蓼西風。記得當時擷翠，擁手繞芳叢。念吹簫人去，明月樓空。遙山萬重。望寸碧、想眉峰。翠鈿瓊璫謾好，誰適為容。淒涼懷抱，算此際、唯我與君同。凝淚際、目送徵鴻。
念奴嬌
作者：蔡伸
朝代：宋

歲華晼晚，念羈懷多感，佳會難卜。草草杯盤聊話舊，同剪西窗寒燭。翠袖籠香，雙蛾斂恨，低按新翻曲。無情風雨，斷腸更漏催促。匆匆歸騎難留，鸞屏鴛被，忍良宵孤宿。回首幽歡成夢境，唯覺衣襟芬馥。海約山盟，雲情雨意，何日教心足。不如不見，為君一味愁蹙。
念奴嬌
作者：蔡伸
朝代：宋

畫堂宴闋，望重簾不卷，輕啞朱戶。悄悄迴廊，驚漸聞、蟋蟀凌波微步。酒力融春，香風暗度，攜手偎金縷。低低笑問，睡得真個穩否。因念隔闊經年，除非魂夢裡，有時相遇。天意憐人心在了，豈信關山遐阻。曉色朦朧，柔情倦戀，後約叮嚀語。休教腸斷，楚臺朝暮雲雨。
念奴嬌
作者：蔡伸
朝代：宋

當年豪放，況朋儕俱是，一時英傑。逸氣凌雲，佳麗地、獨佔春花秋月。冶葉倡條，尋芳選勝，是處曾攀折。昔遊如夢，鏡中空嘆華髮。邂逅萍梗相逢，十年往事，忍尊前重說。茂綠成陰春又晚，誰解丁香千結。寶瑟彈愁，玉壺敲怨，觸目堪愁絕。酒闌人靜，為君腸斷時節。
念奴嬌
作者：蔡伸
朝代：宋

輕雷驟雨，洗千巖濃翠，層巒森列。衣袂涼生，叢竹外、時有飛螢明滅。雲浪鱗鱗，蘭舟泛泛，共載一輪月。五湖當日，未應此段奇絕。歸路橫玉驚鸞，叫雲清似水，悠揚天末。玉宇瓊林凝望處，依約廣寒宮闕。老去情鍾，此心仍在，未肯甘華髮。清歡留作，異時嘉話重說。
念奴嬌
作者：蔡伸
朝代：宋

凌空寶觀，乍登臨、多少傷離情味。淼淼煙波吳會遠，極目江淮無際。檻外長江，樓中紅袖，淡蕩秋光裡。一聲橫吹，半灘鷗鷺起。因念邃館香閨，玉肌花貌，有盈盈仙子。弄水題紅傳密意，寶墨銀鉤曾寄。淚粉香銷，碧雲□杳，脈脈人千里。一彎新月，斷腸危欄獨倚。
惜奴嬌
作者：蔡伸
朝代：宋

隔闊多時，算彼此、難存濟。咫尺地、千山萬水。眼眼相看，要說話、都無計。只是。唱曲兒、詞中認意。雪意垂垂，更刮地、寒風起。怎禁這幾夜意。未散痴心，便指望、長偎倚。只替。那火桶兒、與奴暖被。
愁倚闌·春光好
作者：蔡伸
朝代：宋

天如水，月如鉤。正新秋。月影參差人窈窕，小紅樓。如今往事悠悠。樓前水、腸斷東流。舊物忍看金約腕，玉搔頭。
愁倚闌·春光好
作者：蔡伸
朝代：宋

傷春晚，送春歸。步云溪。綠葉同心雙小字，記曾題。樓外紅日平西。長亭路、菸草萋萋。雲雨不成新夢後，倚闌時。
愁倚闌·春光好
作者：蔡伸
朝代：宋

一番雨，一番涼。夜初長。滿院蛩吟人不寢，月侵廊。木犀微綻幽芳。西風透、窈窕紅窗。恰似個人鴛被裡，玉肌香。
愁倚阑/春光好
作者：蔡伸
朝代：宋

伤春晚，送春归。步云溪。绿叶同心双小字，记曾题。楼外红日平西。长亭路、烟草萋萋。云雨不成新梦后，倚阑时。天如水，月如钩。正新秋。月影参差人窈窕，小红楼。如今往事悠悠。楼前水、肠断东流。旧物忍看金约腕，玉搔头。一番雨，一番凉。夜初长。满院蛩吟人不寝，月侵廊。木犀微绽幽芳。西风透、窈窕红窗。恰似个人鸳被里，玉肌香。
憶瑤姬
作者：蔡伸
朝代：宋

微雨初晴。洗瑤空萬里，月掛冰輪。廣寒宮闕近，望素娥縹緲，丹桂亭亭。金盤露冷，玉樹風輕。倍覺秋思清。念去年曾共吹簫侶，同賞蓬瀛。奈此夜、旅泊江城。謾花光眩目，綠酒如澠。幽懷終有恨，恨綺窗清影，虛照娉婷。藍橋□杳，楚館雲深。似憑歸夢去，強就枕，無奈孤衾夢易驚。
憶秦娥
作者：蔡伸
朝代：宋

花陰月。蘭堂夜宴神仙客。神仙客。江梅標韻，海棠顏色。良辰佳會誠難得。花前一醉君休惜。君休惜。楚臺雲雨，今夕何夕。
憶秦娥
作者：蔡伸
朝代：宋

湖光碧。春花秋月無今昔。無今昔。十年往事，盡成陳跡。玉簫聲斷雲屏隔。山遙水遠長相憶。長相憶。一生懷抱，為君牽役。
極相思
作者：蔡伸
朝代：宋

碧簷鳴玉玎璫。金鎖小蘭房。樓高夜永，飛霜滿院，璧月沈缸。雲雨不成巫峽夢，望仙鄉、煙水茫茫。風前月底，登高念遠，無限淒涼。
極相思
作者：蔡伸
朝代：宋

相思情味堪傷。誰與話衷腸。明朝見也，桃花人面，碧蘚迴廊。別後相逢唯有夢，夢迴時、展轉思量。不如早睡，今宵魂夢，先到伊行。
水龍吟
作者：蔡伸
朝代：宋

畫橋流水桃溪路，別是壺中佳致。南樓夜月，東窗疏雨，金蓮共醉。人靜迴廊，並肩攜手，玉芝香裡。念紫簫聲斷，巫陽夢覺，人何在、花空委。寂寞危欄獨倚。望仙鄉、水雲無際。芸房花院，重來空鎖，蒼苔滿地。物是人非，小池依舊，彩鴛雙戲。念當時風月，如今懷抱有盈襟淚。
清平樂
作者：蔡伸
朝代：宋

明眸秀色。肌理凝香雪。羅綺叢中標韻別。捧酒歌聲清越。不辭醉臉潮紅。卻愁歸騎匆匆。回首綠窗朱戶，斷腸明月清風。
清平樂
作者：蔡伸
朝代：宋

彩舟雙櫓。六月臨平路。小雨輕風消晚暑。繞岸荷花無數。玉人璨枕方床。遙知待月西廂。昨夜有情風月，今宵特地淒涼。
清平樂
作者：蔡伸
朝代：宋

南窗月滿。繡被堆香暖。苦恨春宵更漏短。應訝郎歸又晚。征帆初落橋邊。迎門一笑嫣然。今夜流霞共酌，何妨金盞垂蓮。
滿江紅
作者：蔡伸
朝代：宋

人倚金鋪，顰翠黛、盈盈墮睫。話別處、留連無計，語嬌聲咽。十幅雲帆風力滿，一川煙暝波光闊。但回首、極目望高城，彈清血。並蘭舟，停畫楫。曾共醉，津亭月。銷魂處，今夜月圓人缺。楚岫雲歸空悵望，漢皋佩解成輕別。最苦是、拍塞滿懷愁，無人說。
瑞鶴仙
作者：蔡伸
朝代：宋

玉猊香謾爇。嘆瓶沈簪斷，紫簫聲絕。丹青掛寒壁。細端詳，宛是舊時標格。音容望極。奈弱水、蓬山路隔。似瑤林瓊樹，韶華正好，一枝先折。悽切。相思情味，鏡中綠鬢，看成華髮。臨風對月。空羅袂，搵清血。待隨群逐隊，開眉一笑，除你心腸是鐵。看今生，為伊煩惱，甚時是徹。
蒼梧謠·歸字謠
作者：蔡伸
朝代：宋

天。休使圓蟾照客眠。人何在，桂影自嬋娟。
蘇武慢
作者：蔡伸
朝代：宋

雁落平沙，煙籠寒水，古壘鳴笳聲斷。青山隱隱，敗葉蕭蕭，天際暝鴉零亂。樓上黃昏，片帆千里歸程，年華將晚。望碧雲空暮，佳人何處，夢魂俱遠。憶舊遊、邃館朱扉，小園香徑，尚想桃花人面。書盈錦軸，恨滿金徽，難寫寸心幽怨。兩地離愁，一尊芳酒，淒涼危闌倚遍。盡遲留、憑仗西風，吹乾淚眼。
西地錦
作者：蔡伸
朝代：宋

寂寞悲秋懷抱。掩重門悄悄。清風皓月，朱闌畫閣，雙鴛池沼。不忍今宵重到。惹離愁多少。蓬山路杳，藍橋信阻，黃花空老。
西楼子/相见欢
作者：蔡伸
朝代：宋

楼前流水悠悠。驻行舟。满目寒云衰草、使人愁。多少恨，多少泪，谩迟留。何似蓦然拚舍、去来休。红靴玉带葳蕤。翠绡衣。并辔垂鞭妆影、照清溪。长亭路。停骑处。晚凉时。空有许多明月、伴双栖。
西樓子·相見歡
作者：蔡伸
朝代：宋

紅靴玉帶葳蕤。翠綃衣。並轡垂鞭妝影、照清溪。長亭路。停騎處。晚涼時。空有許多明月、伴雙棲。
西樓子·相見歡
作者：蔡伸
朝代：宋

樓前流水悠悠。駐行舟。滿目寒雲衰草、使人愁。多少恨，多少淚，謾遲留。何似驀然拚捨、去來休。
訴衷情
作者：蔡伸
朝代：宋

亭亭秋水玉芙蓉。天際水浮空。碧雲望中空暮，人在廣寒宮。雙縷枕，曲屏風。小房櫳。可憐今夜，明月清風，無計君同。
謁金門
作者：蔡伸
朝代：宋

溪聲咽。溪上有人離別。別語叮嚀和淚說。羅巾沾淚血。盡做剛腸如鐵。到此也應愁絕。回首斷山帆影滅。畫船空載月。
謁金門
作者：蔡伸
朝代：宋

相思切。觸目只供愁絕。好夢驚回清漏咽。燭殘香穗結。長恨南樓明月。只解照人離缺。同倚朱欄飛大白。今宵風月別。
醜奴兒慢·採桑子慢
作者：蔡伸
朝代：宋

明眸秀色，別是天真瀟灑。更鬢髮堆雲，玉臉淡拂輕霞。醉裡精神，眾中標格誰能畫。當時攜手，花籠淡月，重門深亞。巫峽夢迴，已成陳事，豈堪重話。謾贏得、羅襟清淚，鬢邊霜華。念□傷懷，憑闌煙水渺無涯。秦源目斷，碧雲暮合，難認仙家。
鎮西·小鎮西犯
作者：蔡伸
朝代：宋

秋風吹暗雨，重衾寒透。傷心聽、曉鍾殘漏。凝情久。記紅窗夜雪，促膝圍爐，交杯勸酒。如今頓孤歡偶。念別後。菱花清鏡裡。眉峰暗鬥。想標容、怎禁銷瘦。忍回首。但云箋妙墨，鴛錦啼妝，依然似舊。臨風淚沾襟袖。
镇西小镇西犯
作者：蔡伸
朝代：宋

秋风吹暗雨，重衾寒透。伤心听、晓钟残漏。凝情久。记红窗夜雪，促膝围炉，交杯劝酒。如今顿孤欢偶。念别後。菱花清镜里。眉峰暗斗。想标容、怎禁销瘦。忍回首。但云笺妙墨，鸳锦啼妆，依然似旧。临风泪沾襟袖。
長相思
作者：蔡伸
朝代：宋

錦衾香。玉枕雙。昨夜深深小洞房。回頭已斷腸。背蘭缸。夢仙鄉。風撼梧桐雨灑窗。今宵好夜長。
長相思
作者：蔡伸
朝代：宋

村姑兒。紅袖衣。初發黃梅插稻時。雙雙女伴隨。長歌詩。短歌詩。歌裡真情恨別離。休言伊不知。
長相思
作者：蔡伸
朝代：宋

我心堅。你心堅。各自心堅石也穿。誰言相見難。小窗前。月嬋娟。玉困花柔並枕眠。今宵人月圓。
風流子
作者：蔡伸
朝代：宋

韶華驚晼晚，青春老、倦客惜年芳。庭樾蔭濃，半藏鶯語，畹蘭花減，時有蜂忙。粉牆低，嫩嵐滋翠葆，零露溼殘妝。風暖晝長，柳綿吹盡，澹煙微雨，梅子初黃。洛浦音容遠，書空漫惆悵，往事悲涼。無奈錦鱗杳杳，不渡橫塘。念蝴蝶夢迴，子規聲裡，半窗斜月，一枕餘香。擬待自寬，除非鐵做心腸。
飛雪滿群山
作者：蔡伸
朝代：宋

冰結金壺，寒生羅幕，夜闌霜月侵門。翠筠敲竹，疏梅弄影，數聲雁過南雲。酒醒敧粲枕，愴猶有、殘妝淚痕。繡衾孤擁，餘香未減，猶是那時燻。長記得、扁舟尋舊約，聽小窗風雨，燈火昏昏。錦裀才展，瓊簽報曙，寶釵又是輕分。黯然攜手處，倚朱箔、愁凝黛顰。夢迴雲散，山遙水遠空斷魂。
飛雪滿群山
作者：蔡伸
朝代：宋

絕代佳人，幽居空谷，綺窗森玉猗猗。小舟雙槳，重尋舊約，洞房宛是當時。夜闌紅燭暗，黯相對、渾如夢裡。旋烘鴛錦，塵生繡帳，香減縷金衣。須信有、盟言同皎日，□利牽名役，事與君違。□君已許，今生來世，兩情到此奚疑。綵鸞須鳳友，算何日、丹山共歸。未酬深願，綿綿此恨無盡期。
點絳唇
作者：蔡伸
朝代：宋

月缺花殘，世間樂事難雙美。夜來相對。把酒彈輕淚。一點情鍾，銷盡英雄氣。樊籠外。五湖煙水。好作扁舟計。
點絳唇
作者：蔡伸
朝代：宋

梅雨初晴，畫欄開遍忘憂草。蘭堂清窈。高柳新蟬噪。枕上芙蓉，如夢還驚覺。勻妝了。揹人微笑。風入玲瓏罩。
點絳唇
作者：蔡伸
朝代：宋

綠萼冰花，數枝清影橫疏牖。玉肌清瘦。夜久輕寒透。忍使孤芳，攀折他人手。人歸後。斷腸回首。只有香盈袖。
點絳唇
作者：蔡伸
朝代：宋

玉筍持杯，斂紅顰翠歌金縷。彩鴛戢羽。未免群雞妒。我為情多，愁聽多情語。君休訴。兩心堅固。雲裡千條路。
點絳唇
作者：蔡伸
朝代：宋

水繞孤城，亂山深鎖橫江路。帆歸別浦。苒苒蘭皋暮。人在天涯，雁背南雲去。空凝佇。鳳樓何處。煙靄迷津渡。
點絳唇
作者：蔡伸
朝代：宋

人面桃花，去年今日津亭見。瑤琴錦薦。一弄清商怨。金日重來，不見如花面。空腸斷。亂紅千片。流水天涯遠。
點絳唇
作者：蔡伸
朝代：宋

帳外華燈，翠屏花影參差滿。錦衣香暖。苦恨春宵短。畫角聲中，雲雨還輕散。河橋畔。月華如練。回首成腸斷。
點絳唇
作者：蔡伸
朝代：宋

雲雨匆匆，洞房當日曾相遇。暫來還去。無計留春住。寶瑟重調，靜聽鶯弦語。休輕負。綺窗朱戶。好做風光主。
點絳唇
作者：蔡伸
朝代：宋

背壁燈殘，臥聽簷雨難成寐。井梧飄墜。歷歷蛩聲細。數盡更籌。滴盡羅巾淚。如何睡。甫能得睡。夢到相思地。
點絳唇
作者：蔡伸
朝代：宋

解紱朝天，滿城桃李繁陰市。彩舟難駐。忍聽驪歌舉。協贊中興，聖意方傾注。從今去。五雲深處。穩步沙堤路。
點絳唇
作者：蔡伸
朝代：宋

香雪飄零，暖風著柳籠絲雨。惱人情緒。春事還如許。寶勒朱輪，共結尋芳侶。東郊路。亂紅深處。醉拍黃金縷。
題所藏趙清獻公梅花圖
作者：蔡士裕
朝代：宋

鵝溪白繭光昭回，上寫羅浮山南絕壁之寒梅。
霜臺鐵面太孤峭，槎牙詰曲可望不可摧。
我疑華光道人雲水絕，爲花傳神惟有月。
胸中若無一片冰雪心，焉能寫此萬古冰雪骨。
存目
作者：蔡戡
朝代：宋

詩題：王侍中智興武略英奇敕授徐州節制，余因作此以記其事云首句：平生弓劍自相隨。
存目
作者：蔡戡
朝代：宋

诗题：王侍中智兴武略英奇敕授徐州节制，余因作此以记其事云首句：平生弓剑自相随。
點絳唇
作者：蔡戡
朝代：宋

纖手工夫，採絲五色交相映。同心端正。上有雙鴛並。皓腕輕纏，結就相思病。憑誰信。玉肌寬盡。卻繫心兒緊。
臨終口占
作者：蔡振
朝代：宋

生也非贅，死兮何缺。
與時俱行，別是一般風月。
喜遷鶯
作者：蔡挺
朝代：宋

霜天清曉。望紫塞古壘，寒雲衰草。汗馬嘶風，邊鴻翻月，壠上鐵衣寒早。劍歌騎曲悲壯，盡道君恩難報。塞垣樂，盡雙鞬錦帶，山西年少。談笑。刁斗靜。烽火一把，常送平安耗。聖主憂邊，威靈遐布，驕虜且寬天討。歲華向晚愁思，誰念玉關人老。太平也，且歡娛，不惜金尊頻倒。
念奴嬌
作者：蔡楠
朝代：宋

碧梧轉影，正露冷天高，涼生襟袖。此夕清輝，誰通道、夜色居然如晝。玉斧重修，寶奩初啟，萬里寒光透。將軍高會，翠鬟爭勸尊酒。遙想地近仙丘，碧山高處，引手攀星斗。醉囑姮娥，惟但願、月與佳人長久。羅覆銀鞍，雨拋金甲，贏得詩千首。掀髯一笑，此懷人解知否。
浯溪碑
作者：蔡說
朝代：宋

生非耀□欲爭雄，發見英華□自中。
□秉湘東千古筆，已思河北一時躬。
忠肝義膽平□□，鐵畫銀鈎大紀功。
尊主□□□子事，晞顔志節亦顔同。
浯溪碑
作者：蔡说
朝代：宋

生非耀□欲争雄，发见英华□自中。□秉湘东千古笔，已思河北一时躬。忠肝义胆平□□，铁画银钩大纪功。尊主□□□子事，晞颜志节亦颜同。
浯溪碑
作者：蔡说
朝代：宋

生非耀□欲争雄，发见英华□自中。
□秉湘东千古笔，已思河北一时躬。
忠肝义胆平□□，铁画银鈎大纪功。
尊主□□□子事，晞颜志节亦颜同。
烏夜啼
作者：蔣元龍
朝代：宋

小桃落盡殘紅。夜來風。又是一番春事、不從容。翠屏掩。芳信斷。轉愁濃。可惜日長閒暇、小簾櫳。
喜遷鶯
作者：蔣捷
朝代：宋

風濤如此，被閒鷗誚我，君行良苦。槲葉深灣，蘆窠窄港，小憩倦篙慵櫓。壯年夜吹笛去，驚得魚龍嗥舞。悵今老，但蓬窗緊掩，荒涼愁愫。別浦。雲斷處。低雁一繩，攔斷家山路。佩玉無詩，飛霞乏序，滿席快飈誰付。醉中幾番重九，今度芳尊孤負。便晴否。怕明朝蝶冷，黃花秋圃。
喜遷鶯
作者：蔣捷
朝代：宋

遊絲纖弱。謾著意絆春，春難憑託。水暖成紋，雲晴生影，雙燕又窺簾幕。露添牡丹新豔，風擺鞦韆閒索。對此景，動高歌一曲，何妨行樂。行樂。春正好，無奈綠窗，孤負敲棋約。錦屋調笙，銀瓶索酒，爭奈也曾迷著。自從發凋心倦，常倚鉤闌斜角。翠深處，看悠悠幾點，楊花飛落。
喜遷鶯
作者：蔣捷
朝代：宋

晴天廖廓。被孤雲畫出，離愁消索。玉局彈棋，金釵翦燭，芳思可勝搖落。鏡妝為慵遲晚，笙曲緣愁差錯。倒纖指，□從頭細數，年時同樂。寂寞。花院悄，昨夜醉眠，夢也難憑託。車角生時，馬蹄方後，才始斷伊漂泊。悶無半分消遣，春又一番擔閣。倚闌久，奈東風忒冷，紅綃單薄。
大聖樂
作者：蔣捷
朝代：宋

笙月涼邊，翠翹雙舞，壽仙曲破。更聽得豔拍流星，慢唱壽詞初了，群唱蓮歌。主翁樓上披鶴氅，展一笑、微微紅透渦。襟懷好，縱炎官駐傘，長是春和。千年鼻祖事業，記曾趁雷聲飛快梭。但也曾三徑，撫松採菊，隨分吟哦。富貴雲浮，榮華風過，淡處還他滋味多。休辭飲，有碧荷貯酒，深似金荷。
如夢令
作者：蔣捷
朝代：宋

夜月溪篁鸞影。曉露巖花鶴頂。半世踏紅塵，到底輸他村景。村景。村景。樵斧耕蓑漁艇。
念奴嬌
作者：蔣捷
朝代：宋

夜深清夢，到叢花深處，滿襟冰雪。人在瓊雲方響樂，杳杳衝牙清絕。翠簨翔龍，金樅躍鳳，不是蕤賓鐵。悽鏘仙調，風敲珠樹新折。中有五色光開，參差帔影，對舞山香徹。霧閣雲窗歸去也，笑擁靈君旌節。六曲闌干，一聲鸚鵡，霍地空花滅。夢迴孤館，秋笳霜外嗚咽。
念奴嬌
作者：蔣捷
朝代：宋

稼翁居士，有幾多抱負，幾多聲價。玉立繡衣霄漢表，曾覽八州風化。進退行藏，此時正要，一著高天下。黃埃撲面，不成也控羸馬。人道雲出無心，才離山後，豈是無心者。自古達官酣富貴，住住遭人描畫。只有青門，種瓜閒客，千載傳佳話。稼翁一笑，吾今亦愛吾稼。
憶秦娥
作者：蔣捷
朝代：宋

山無限。登山試望吳宮殿。吳宮殿。是藏深塢，是臨清淺。（缺詞文）（缺詞文）（缺詞文）（缺詞文）（缺詞文）
應天長
作者：蔣捷
朝代：宋

柳湖載酒，梅墅賒棋，東風袖裡寒色。轉眼翠籠池閣，含櫻薦鶯食。匆匆過、春是客。弄細雨、晝陰生寂。似瓊花、謫下紅裳，再返仙籍。無限倚闌愁，夢斷雲簫，鵲叫度青壁。漫有戲龍盤□，盈盈住花宅。驕驄馬、嘶巷陌。戶半掩、墮鞭無跡。但追想，白苧裁縫，燈下初識。
春夏兩相期
作者：蔣捷
朝代：宋

聽深深、謝家庭館。東風對語雙燕。似說朝來，天上婺星光現。金裁花誥紫泥香，繡裹藤輿紅茵軟。散蠟宮輝，行鱗廚品，至今人羨。西湖萬柳如線。料月仙當此，小停飈輦。付與長年，教見海心波淺。縈雲玉佩五侯門，洗雪華桐三春苑。慢拍調鶯，急鼓吹鸞，翠陰生院。
晝錦堂
作者：蔣捷
朝代：宋

染柳煙消，敲菰雨斷，歷歷猶寄斜陽。掩冉玉妃芳袂，擁出靈場。倩他鴛鴦來寄語，駐君舴艋亦何妨。漁榔靜，獨奏棹歌，邀妃試酌清觴。湖上雲漸暝，秋浩蕩，鮮風支盡蟬糧。贈我非環非佩，萬斛生香。半蝸茅屋歸吹影，數螺苔石壓波光。鴛鴦笑，何似且留雙楫，翠隱紅藏。
最高樓
作者：蔣捷
朝代：宋

新春景，明媚在何時。宜早不宜遲。軟塵巷陌青油幰，重簾深院畫羅衣。要些兒，晴日照，暖風吹。一片片、雪兒休要下。一點點、雨兒休要灑。才恁地，越愆期。悠悠不趁梅花到，匆匆枉帶柳花飛。倩黃鶯，將我語，報春歸。
木蘭花慢
作者：蔣捷
朝代：宋

渺琉璃萬頃，冷光射、夕陽洲。見敗柳漂枝，殘蘆泛葉，欲去仍留。羅幬。少年夢裡，正窺簾、月浸素肌柔。誰念衰翁自老，斷髭凍得成虯。凝眸。一望絕飛鷗。宇宙正清幽。漫細敲紫硯，輕呵翠管，吟思難抽。颼颼。晚風又起，但時聽、碎玉落簷頭。多少梅花片腦，醉來誤整香篝。
木蘭花慢
作者：蔣捷
朝代：宋

傍池闌倚遍，問山影、是誰偷。但鷺斂瓊絲，鴛藏繡羽，礙浴妨浮。寒流。暗衝片響，似犀椎、帶月靜敲秋。因念涼荷院宇，紛丸曾泛金甌。妝樓。曉澀翠罌油。倦鬢理還休。更有何意緒，憐他半夜，瓶破梅愁。紅裯。淚乾萬點。待穿來、寄與薄情收。只恐東風未轉，誤人日望歸舟。
水龍吟
作者：蔣捷
朝代：宋

醉兮瓊瀣浮觴些。招兮遣巫陽些。君毋去此，颶風將起，天微黃些。野馬塵埃，汙君楚楚，白霓裳些。駕空兮雲浪，茫洋東下，流君往、他方些。月滿兮西廂些。叫雲矣、笛淒涼些。歸來為我，重倚蛟背，寒鱗蒼些。俯視春紅，浩然一笑，吐山香些。翠禽兮弄曉，招君未至，我心傷些。
永遇樂
作者：蔣捷
朝代：宋

清逼池亭，潤侵山閣，雪氣凝聚。未有蟬前，已無蝶後，花事隨逝水。西園支徑，今朝重到，半礙醉筇吟袂。除非是、鶯身瘦小，暗中引雛穿去。梅簷溜滴，風來吹斷，放得斜陽一縷。玉子敲枰，香綃落翦，聲度深幾許。層層離恨，悽迷如此，點破謾煩輕絮。應難認、爭春舊館，倚紅杏處。
沁園春
作者：蔣捷
朝代：宋

老子平生，辛勤幾年，始有此廬。也學那陶潛，籬栽些菊，依他杜甫，園種些蔬。除了雕樑，肯容紫燕，誰管門前長者車。怪近日，把一庭明月，卻借伊渠。鬢邊白髮紛如。又何苦招賓約客歟。但夏榻宵眠，面風敧枕，冬簷晝短，背日觀書。若有人尋，只教僮道，這屋主人今自居。休羨彼，有搖金寶轡，織翠華裾。
沁園春
作者：蔣捷
朝代：宋

結算平生，風流債負，請一筆句。蓋攻性之兵，花圍錦陣，毒身之鴆，笑齒歌喉。豈識吾儒，道中樂地，絕勝珠簾十里樓。迷因底，嘆晴乾不去，待雨淋頭。休休。著甚來由。硬鐵漢從來氣食牛。但只有千篇，好詩好曲，都無半點，閒悶閒愁。自古嬌波，溺人多矣，試問還能溺我不。高抬眼，看牽絲傀儡，誰弄誰收。
沁園春
作者：蔣捷
朝代：宋

昔裴晉公，生甲辰歲，秉唐相鈞。向東都治第，才娛老眼，北門建節，又絆閒身。燠館花濃，涼臺月淡，不記弓刀千騎塵。誰堪羨，羨南塘居士，做散仙人。南塘水向晴雲。三百樹鳳洲楊柳春。有綠衣奏曲，金斜小雁，綵衣勸酒，玉跪雙麟。前後同年，逸勞異趣，中立翻成雌甲辰。斯言也，是梅花說與，竹裡山民。
玉漏遲
作者：蔣捷
朝代：宋

翠鴛雙穗冷。鶯聲喚轉，春風芳景。花湧□香，此度徐妝偏稱。水月仙人院宇，到處有、西湖如鏡。煙岫暝。纖蔥誤指，蓮峰篁嶺。料想小閣初逢，正浪拍紅猊，袖飛金餅。樓倚斜暉，暗把佳期重省。萬種惺忪笑語，□一點、溫柔情性。釵倦整。盈盈背燈嬌影。
玉漏遲
作者：蔣捷
朝代：宋

客窗空翠杪。前生飲慣，長生瓊醥。回首紅塵，換了□花幰草。隔水神仙洞府，但只有、飛霞能到。誰通道。西風送我，還陪清嘯。縹渺。柳側雙樓，正繡幕圍春，露深煙悄。魚尾停時，雪上鬒雲猶少。醉傍芙蓉自語，願來此、年年簪帽。青嶼小。鶴立淡煙秋曉。
瑞鶴仙
作者：蔣捷
朝代：宋

縞霜霏霽雪。漸翠沒涼痕，猩浮寒血。山窗夢悽切。短吟筇猶倚，鶯邊新樾。花魂未歇。似追惜、芳消豔滅。挽西風、再入柔柯，誤染紺雲成纈。休說。深題錦翰，淺泛瓊漪，暗春曾洩。情條萬結。依然是，未愁絕。最憐他，南苑空階堆遍，人隔仙蓬怨別。鎖芙蓉、小殿秋深，碎蟲訴月。
瑞鶴仙
作者：蔣捷
朝代：宋

紺煙迷雁跡。漸斷鼓零鍾，街喧初息。風檠背寒壁。放冰蜍飛到，絲絲窗隙。瓊瑰暗泣。念鄉關、霜蕪似織。漫將身、化鶴歸來，忘卻舊遊端的。歡極。蓬壺蕖浸，花院梨溶，醉連春夕。柯雲罷弈。櫻桃在，夢難覓。勸清光，乍可幽窗相伴，休照紅樓夜笛。怕人間、換譜伊涼，素娥未識。
瑞鶴仙
作者：蔣捷
朝代：宋

素肌元是雪。向雪裡帶香，更添奇絕。梅花太孤潔。問梨花何似，風標難識。長洲漾楫。料鴛邊、嬌容乍折。對珠櫳、自翦涼衣，愛把淡羅輕疊。清徹。螺心翠靨，龍吻瓊涎，總成虛設。微微醉纈。窗燈暈，弄明滅。算銀臺高處，芳菲仙佩，步遍纖雲萬葉。覺來時、人在紅幬，半廊界月。
瑞鶴仙
作者：蔣捷
朝代：宋

玉霜生穗也。渺洲雲翠痕，雁繩低也。層簾四垂也。錦堂寒早近，開爐時也。香風遞也。是東籬、花深處也。料此花、伴我仙翁，未肯放秋歸也。嬉也。繒波穩舫，鏡月危樓，釂瓊也。籠鶯睡也。紅妝旋、舞衣也。待紗燈客散，紗窗日上，便是嚴凝序也。換青氈、小帳圍春，又還醉也。
粉蝶兒
作者：蔣捷
朝代：宋

啼鴂聲中，春光化成春夢。問東君、仗誰詩送。燕憐晴，鶯愛暖，一窗芳哄。奈匆匆、催他柳綿狂縱。輕羅扇小，桐花又飛麼鳳。記寒吟、沁梅霜凍。古今□，人易老，莫閒雙鞚。尚堪遊、荼䕷粉雲香洞。
絳都春
作者：蔣捷
朝代：宋

春愁怎畫。正鶯揹帶雪，酴醿花謝。細雨院深，淡月廊斜重簾掛。歸時記約燒燈夜。早拆盡、鞦韆紅架。縱然歸近，風光又是，翠陰初夏。婭奼。嚬青泫白，恨玉佩罷舞，芳塵凝榭。幾擬情人，付與蘭香秋羅帕。知他墮策斜攏馬。在底處、垂楊樓下。無言暗擁嬌鬟，鳳釵溜也。
聲聲慢
作者：蔣捷
朝代：宋

黃花深巷，紅葉低窗，淒涼一片秋聲。豆雨聲來，中間夾帶風聲。疏疏二十五點，麗譙門、不鎖更聲。故人遠，問誰搖玉佩，簷底鈴聲。彩角聲吹月墮，漸連營馬動，四起笳聲。閃爍鄰燈，燈前尚有砧聲。知他訴愁到曉，碎噥噥、多少蛩聲。訴未了，把一半、分與雁聲。
花心動
作者：蔣捷
朝代：宋

春入南塘，粉梅花、盈盈倚風微笑。虹暈貫簾，星球攢巷，遍地寶光交照。湧金門外樓臺影，參差浸、西湖波渺。暮天遠，芙蓉萬朵，是誰移到。鬒鬢雙仙未老。陪玳席佳賓，暖香雲繞。翠簨叩冰，銀管噓霜，瑞露滿鍾頻釂。醉歸深院重歌舞，雕盤轉、珍珠紅小。鳳洲柳，絲絲淡煙弄曉。
解連環
作者：蔣捷
朝代：宋

妒花風惡。吹青陰漲卻，亂紅池閣。駐媚景、別有仙葩，遍瓊甃小臺，翠油疏箔。舊日天香，記曾繞、玉奴絃索。自長安路遠，膩紫肥黃，但譜東洛。天津霽紅如昨。聽鵑聲度月，春又寥寞。散豔魄、飛入江南，轉湖渺山茫，夢境難託。萬疊花愁，正困倚、釣闌斜角。待攜尊、醉歌醉舞，勸花自樂。
金盞子
作者：蔣捷
朝代：宋

練月縈窗，夢乍醒、黃花翠竹庭館。心字夜香消，人孤另、雙鶼被池羞看。擬待告訴天公，減秋聲一半。無情雁。正用恁時飛來，叫雲尋伴。猶記杏櫳暖。銀燭下、纖影卸佩款。春渦暈，紅豆小，鶯衣嫩，珠痕淡印芳汗。自從信誤青驪，想籠鶯停喚。風刀快，翦盡畫簷梧桐，怎翦愁斷。
高陽臺
作者：蔣捷
朝代：宋

霞鑠簾珠，雲蒸篆玉，環樓婉婉飛鈴。天上王郎，飈輪此地曾停。秋香不斷臺隍遠，溢萬叢、錦豔鮮明。事成塵，鸞鳳簫中，空度歌聲。臞翁一點清寒髓，慣餐英菊嶼，飲露蘭汀。透屋高紅，新營小樣花城。霜濃月淡三更夢，夢曼仙、來倚吟屏。共襟期，不是瓊姬，不是芳卿。
高陽臺
作者：蔣捷
朝代：宋

燕卷情絲，蜂黏落絮，天教綰住閒愁。閒裡清明，匆匆粉澀紅羞。燈搖縹暈茸窗冷，語未闌、蛾影分收。好傷情，春也難留，人也難留。芳塵滿目悠悠。問縈雲佩響，還繞誰樓。別酒才斟，從前心事都休。飛鶯縱有風吹轉，奈舊家、苑已成秋。莫思量，楊柳灣西，且棹吟舟。
高陽臺
作者：蔣捷
朝代：宋

橋尾星沈，街心塵斂，天公還把春饒。桂月黃昏，金絲柳換星搖。相逢小曲方嫌冷，便暖薰、珠絡香飄。卻憐他、隔歲芳期，枉費囊綃。人情終似蛾兒舞，到嚬翻宿粉，怎比初描。認得遊蹤，花驄不住嘶驕。梅梢一寸殘紅炬，喜尚堪、移照櫻桃。醉醺醺，不記元宵，只道花朝。
高陽臺
作者：蔣捷
朝代：宋

宛轉憐香，徘徊顧影，臨芳更倚苔身。多謝殘英，飛來遠遠隨人。回頭卻望晴簷下，等幾番、小摘微薰。到而今、獨嫋鞭梢，笑不成春。愁吟未了煙林曉，有垂楊夾路，也為輕嚬。今夜山窗，還□□繞梨雲。行囊不是吳箋少，問倩誰、去寫花真。待歸時，葉底紅肥，細雨如塵。
齊天樂
作者：蔣捷
朝代：宋

銀蟾飛到觚稜外。娟娟下窺龍尾。電紫鞘輕，雲紅筤曲，雕玉輿穿燈底。峰繒岫綺。沸一簇人聲，道隨竿媚。侍女迎鑾，燕嬌鶯奼炫珠翠。華胥仙夢未了，被天公澒洞，吹換塵世。淡柳湖山，濃花巷陌，惟說錢塘而已。回頭汴水。望當日宸遊，萬□□□。但有寒蕪，夜深青磷起。
存目
作者：蔣重珍
朝代：宋

詩題：題蕭岳英常州朱氏畫草蟲卷首句：常州草蟲天下奇，筆端生意已如生。
沁園春
作者：蕭仲
朝代：宋

笑問鷗盟，所不同心，有如大江。念淵明漫仕，雖輕鬥粟，絃歌有得，難慕柴桑。相業流芳，元樞新躅，拈作先生一瓣香。長生酒，仗西風桂子，吹到河陽。湘江。笑綰銅章。便好築綿州六一堂。看千年遼鶴，重歸故里，一般明月，又上瀟湘。橐紫翻荷，官黃書詔，不待陰成蔽芾棠。中書考，更侯封酇國，湯沐寧鄉。
沁園春
作者：蕭仲芮
朝代：宋

五馬南來。一騎東馳，詔黃已催。正尋幽擇勝，閒邊點檢，吟風弄月，忙處徘徊。玉井蓮房，碧筒酒熟，趁得長年千歲杯。杯浮處，正芒寒南極，色映三臺。明光殿北屏門，記御筆親題名姓來。看河東召入，韓侯歸覲，通班玉筍。穩上鸞臺。作漢元功，繼唐八葉，綠鬢依然晝繡回。安排了，待秋風先看，雙桂聯魁。
滿江紅
作者：蕭允之
朝代：宋

冷逼疏簾，渾不似、今春寂寞。風雨橫，賞心歡事，總如雲薄。柳眼花須空點綴，鶯情蝶思應蕭索。但繞庭、流水碧潺潺，車音邈。懷往事，孤素約。酒未飲，愁先覺。甚中年滋味，共誰商略。芳草易添閒客恨，垂楊難系行人腳。謾幾回、吟遍夕陽紅，闌干角。
瑣窗寒
作者：蕭允之
朝代：宋

細雨收塵，輕寒弄日，柳絲掠道。桃邊杏處，猶記玉驄曾到。對東風、回首舊遊，香銷豔歇無音耗。悵佳人、有約難來，綠遍滿庭芳草。愁抱。沈吟久，翠珥金鈿，為何人好。迴文細字，塵暗當年纖縞。倚闌干、斜陽又西，歡期易失春易老。待何時、再覓珍叢，共把清尊倒。
點絳唇
作者：蕭允之
朝代：宋

花徑相逢，眼期心諾情如昨。怕人疑著。佯弄鞦韆索。知有而今，何似留初莫。愁難託。雨鈴風鐸。夢斷燈花落。
水龍吟
作者：蕭元之
朝代：宋

人生何必求名，身閒便是名高處。臥雲衣袂，何因自染，修塗塵土。世路羊腸，人情狙賦，翻雲覆雨。把從前舊夢，倚闌重省，休更錯、添箋註。況是吾廬江上，也抵得、封侯千戶。高眠閒聽，鄰舟漁唱，倚闌農語。休望當年，溪邊俱載，隆中三顧。怕群鷗微覺，見人慾起，揹人飛去。
渡江雲
作者：蕭元之
朝代：宋

流蘇垂翠幰，高低一色，紅紫等泥沙。香山居士老，柳枝桃葉，飛梗屬誰家。好音過耳，任啼鳥、怨入芳華。心情懶，筆床吟卷，醉墨戲翻鴉。堪嗟。雕弓快馬，敕勒追蹤，向夕陽坡下。休更憶，青絲絡轡，紅袖裁紗。司空見慣渾如夢。笑幾回、索葦吹葭。山中樂，從渠恣賞鶯花。
齊天樂
作者：蕭東父
朝代：宋

扇鸞收影驚秋晚，梧桐又供疏雨。翠箔涼多，繡囊香減，陡覺簟冰如許。溫存誰與。更禁得荒苔，露蛩相訴。恨結愁縈，風刀難翦幾千縷。閒思前事易遠，悵舊歡無據，月墮湘浦。軟玉分裯，膩雲侵枕，猶憶噴蘭低語。如今最苦。甚怕見燈昏，夢遊間阻。怨殺嬌痴，綠窗還嚏否。
沁園春
作者：蕭某
朝代：宋

士籍令行，伯仲分明，逐一排連。問子孫何習，父兄何業，明經詞賦，右具如前。最是中間，娶妻某氏，試問於妻何與焉。鄉保舉，那當著押，開口論錢。祖宗立法於前。又何必更張萬萬千。算行關改會，限田放糴，生民凋瘵，膏血既朘。只有士心，僅存一脈，今又艱難最可憐。誰作俑，陳堅伯大，附勢專權。
賣花聲
作者：蕭漢傑
朝代：宋

溼逗晚香殘。春淺春寒，灑窗填戶著幽蘭。慘慘悽悽仍滴滴，做出多般。和霰撒珠盤。枕上更闌。芭蕉怨曲帶愁彈。綠遍階前苔一片，曉起誰看。
和曾楚山憶蒼山韻五首·其五
作者：蕭立之
朝代：宋

兩翁教□句中眼，語到□□□□□。
□□□□□□□，□摇松露寫溪藤。
眼兒媚
作者：薛夢桂
朝代：宋

碧筒新展綠蕉芽。黃露灑榴花。蘸煙染就，和雲捲起，秋水人家。只因一朵芙蓉月，生怕黛簾遮。燕銜不去，雁飛不到，愁滿天涯。
丘陵歌
作者：薛季宣
朝代：宋

陟彼丘陵，岡阜逶迤。
莫適所窮，曷知所止。
泰山蒼昂，西國之望。
人之弗登，道舊云亡。
顧瞻周道，坦平如砥。
捷徑斜敧，小人所履。
亶不由乎，此式遵乎。
彼大路棘矣，何能久矣。
东坡
作者：薛季宣
朝代：宋

江之广矣，一叶航斯。
东坡远矣，企而望斯。
彼草蒙茸，翳于雪堂。
决决滥泉，桥亦云亡。
人知其名，我怀允实。
崔嵬者山，有环彼室。
江之广矣，跋而髣髴。
悠哉悠哉，如泉流以出。
我思古人，寥其久矣。
文如尔矣，我心起矣。
雪堂之圮矣，曷为其止矣。
人之匪矣，若其已矣。
我之邻斯，一江之巨。
我之来斯，忽其如寓。
有怀北堂，颓如以仆。
相彼道人，隻眼之云具。
东坡
作者：薛季宣
朝代：宋

江之广矣，一叶航斯。东坡远矣，企而望斯。彼草蒙茸，翳于雪堂。决决滥泉，桥亦云亡。人知其名，我怀允实。崔嵬者山，有环彼室。江之广矣，跋而髣髴。悠哉悠哉，如泉流以出。我思古人，寥其久矣。文如尔矣，我心起矣。雪堂之圮矣，曷为其止矣。人之匪矣，若其已矣。我之邻斯，一江之巨。我之来斯，忽其如寓。有怀北堂，颓如以仆。相彼道人，只眼之云具。
九奋 其三 去郢
作者：薛季宣
朝代：宋

桂枻兮兰舟，去景兮悠悠。维赤岸兮裴回，眷丹阳兮夷犹。中肠郁结兮神情惝恍，思夫君兮聊淹留。浮涔江兮放于沱汉，泛沦漪兮极其汗漫。怅始异而终同兮匪它，回波澜兮顾复之岂远。婉清扬兮采莲女，要美人兮北渚。㩜芳蘅与若英兮备杂菜之芬馨，将日昃之与期兮指潜波而为盟。羲和晻曀其西入兮暮云合而美人不见，怨芳心兮泣蘪芜余以衍。秋风起兮飙飗萧索，幽兰秀兮芙蓉乱落。感北江之东注兮溯洄之宛宛，羌顺天而不极兮荡波之有沔。鸣鸠雨而逐妇兮言归以霁，动人情兮吊孤影而零涕。去灵脩而自放兮余心不忍，回素首而不见其形兮于斯焉其逾逝。乱曰：冶余容兮安闲自喜，荪窈窕而不我嘉兮何以。苟承恩之不在貌兮苍天谓何，分此生兮已矣。
九奋 其九 沈湘
作者：薛季宣
朝代：宋

观吾生兮何为乎今之世，永悲伤兮耿耿夜长而鲜寐。临清湘兮思逝无舟，伥欲行兮不济。拟飞腾兮假羽翰于黄鹄，鹄已亡兮曾是余之能服。将解衣而下游兮潜川不贯，惧射工之余中兮备蛟龙之刍豢。登衡山之嵯峨兮柏松委靡，怨飘风之怒狂兮害于物理。猿狖啸侣兮上获我冠，荆榛塞路兮下穿我履。望苍梧兮将重华之云愬，巉九疑之不可辩兮又藐然其烟雾。杀竹枝而求泪班兮思二妃之矩度，哀灵脩之返无期兮荪舍兹将安寓。首阳河渎远而不可适兮，视申子夷齐其有故。将从此汨罗之水兮，傥务成之或遇。悲女媭之婵媛兮，临流而止余。涕滂沱兮，心悲江渚。念我独兮，斯不可以久处。心如石而莫转兮，吾其此介。与子别兮余将于迈，褰余衣兮不我止，蹈清泠兮余乃已。抱巨石兮怀沙，谌同流兮灏波。其穷幽兮眇眇，皇合德兮太皓。
九奋 其二 怨春风
作者：薛季宣
朝代：宋

怨春风之不仁兮，既发我群芳与众葩。羌无远而不届兮，烂锦绮之纷华。柳青青兮花漫漫，黄鹂掷兮声度转。香袭衣兮馡馡满路，又吹残兮何故。匪黔嬴之媢嫉兮，是残丑类。摧伤物之通美兮，且以成其独异。彼丹葩兮适荣树端，今飘零兮匝地漫漫。昔芬馨兮袭人旖旎，今质存兮已魄然而少气。野之草兮，昔芽萌其嫩绿。今生砌兮，亦盘盘而错错。余启卜于灵氛兮，问其何故。灵氛视余以其繇兮，曰皇之常度。在天地万物其尽然兮，夫子何疑。畅其理而诚告兮，子其知之。曰人生百年犹树花兮，三春发荣粲其葩兮。光彩馨香能几何兮，壹昔飘风竟辞柯兮。彼随飙兮展转，或归根兮或远。或一坠于庭闱兮，或遂沈于坑圊。风何知而花何有兮，子之心焉眷眷。嗟世态之汩于是非兮，孰通其说。西施见斥兮嫫母为说，毁弃尺璧兮鼠璞见珍，明月沈埋兮鱼目为蠙。美自美而恶自恶兮，赝与真其谁分。春与秋其代谢兮，子何与而伤春。馀不得此之高意兮，怀达人之至言。斯从事于来今兮岂然。
九奋 其五 溯江
作者：薛季宣
朝代：宋

越夏首兮西溯，张青蒲兮疾去。鹢吻低徊兮翱翔风便，回首东冥兮日远。睇兰洲兮芳杜若，羌吾好兮不得泊。闻持鼓兮？？，余心结兮尚何乐。西风驶兮江皋，舟迎风兮溯流。进将寸兮退尺，凝远眺兮江水幽幽。江风号兮漫天素涛，走鲨逼人兮将吞舟。余奈何兮倏忽，下有蛟龙兮出没。江豚得意兮若神，肆跳梁兮冲突。泊兮恍，乌云泼墨兮吾上。天地变兮不可测，渠泉飞兮无峭壁。儃徊余桂棹兮，蘋丛至止。曳方竹而相羊兮，㩜芝中沚。苏椒红兮和羹，搴辛夷兮用饵。杂荐兮荪兰，载陈兮薜芷。风细细兮波停，纵余舸兮于征。长歌自放，顾一返兮屏营。倡曰：扁舟大江，溯狂风兮。下地登天，转飘蓬兮。人之死生，将彼舸之攸同兮。停桡待济，考攸终兮。赓曰：逆天理兮，虽大而覆。顺其然兮，百福攸助。叛水性而余求兮，噫其何故。
九奋 其六 赋巴丘
作者：薛季宣
朝代：宋

巴丘兮峥嵘，嵚岑兮洞庭。秋霖兮阁泪，春草兮愁生。巴之蛇兮修之，云英甲兮火晶。戟微手足兮惟行，云雾飞腾兮匪翼。知绌信兮天性，展转委蛇兮至行。朝之游兮衡岳，莫饭流兮湘曲。鹿焱起兮中洲，人之逐兮悠悠。纷缭乱兮海波弗静，逐之颠者相望兮莫得持其腰领。鹿冠元兮森槎千角，蛇衔取兮不畏触。岁三迁而解甲兮骼髅具吐，羌有获兮故无取。象巨牙之双植兮，肥腯顽健。肉鸡兔虎龙而牛干兮，得鼠狶为首面。性羊狠而马行兮，狗猴心而蛇变。既备此十二神象兮，害于田其不远。蜿蜒蛇之怒兮，吸无劳乎宛转。虽有此修鼻骈齿兮，宁复餐而以卷。不劳咀此齿牙兮，害以蛇除。珠显灼而光明兮，不在短狐之毁誉。游兰若兮芳洲，卧香蒲兮翔素流。芷冈兮戏豫，丹穴兮优游。何蜂虫之阴戾琐微兮藏形于闇，骑蛇头而啜之兮堕厥颐而脱颔。阜堆骨兮名陵，风悲雨泣兮千龄万龄。象种繁兮蛇既毙，欲吞之兮谁能舍。鹿奔兮其复获，登蛇丘兮涕零零。
九奋 其四 东首
作者：薛季宣
朝代：宋

愁城结余之方寸兮，罗累千之雉堞。缭其外惟怨水兮，如褰裳之不可涉。揖输般俾攻以械兮，诉余曰罔克。砺利刃而斩其关兮，碍重门而莫得。登东丘而延伫兮，见沧溟之滉瀁。深湛漫兮，受百川之漭漭。朝与夕有汐潮兮，冉冉来而西涨。江河之波倒流而西倾兮，溯崇丘而以上。欻忽洄流兮已往，来孰使之然兮去谁与让。曰夏后之勤劳兮，导川流之归王。执玉帛而朝万邦兮，淩会稽而会计。穆百神之受其职兮，罔或不至。琐防风氏之恃修躯兮，朝宗敢后。缺我？兮破齐斧，骨专车兮以徇于天下。于越守东藩而奉其祀兮，盛侵淫于中世。句践王兮始大，北争衡兮吴会。栖会稽而几不免其身兮，惟种蠡之与谋。朝尝胆以苦身兮，将反之于寇雠。吴夫差之不仁兮，忍阖庐之馀恨。甘虫蠹心兮，尚不腼乎其面。说妖女而筑姑苏兮，咈胥臣之闷闷。乘鸱夷而蹈斤沟兮，不及夫椒之亲见。麋鹿游于吴宫兮，火灾兴于探燕。羌伯越于中原兮，通舟梁于梁宋。痛曾孙之殒其绪兮，西面朝于云梦。鄂渚豫章有虎狼之遗迹兮，曾不知其所重。虚钟离而徕封豕兮，宁待我师之所控。心招摇兮故丘，将蹈海兮袭沧流。望鲸鲵兮山峙，蹇产吾心兮索然无气。
九奋·东首
作者：薛季宣
朝代：宋

愁城结余之方寸兮，罗累千之雉堞。
缭其外惟怨水兮，如褰裳之不可涉。
揖输般俾攻以械兮，诉余曰罔克。
砺利刃而斩其关兮，碍重门而莫得。
登东丘而延伫兮，见沧溟之滉瀁。
深湛漫兮，受百川之漭漭。
朝与夕有汐潮兮，冉冉来而西涨。
江河之波倒流而西倾兮，泝崇丘而以上。
欻忽洄流兮已往，来孰使之然兮去谁与让。
曰夏后之勤劳兮，导川流之归王。
执玉帛而朝万邦兮，凌会稽而会计。
穆百神之受其职兮，罔或不至。
琐防风氏之恃修躯兮，朝宗敢后。
缺我析兮破齐斧，骨专车兮以徇于天下。
于越守东藩而奉其祀兮，盛侵淫于中世。
句践王兮始大，北争衡兮吴会。
栖会稽而几不免其身兮，惟种蠡之与谋。
朝尝胆以苦身兮，将反之于寇雠。
吴夫差之不仁兮，忍阖庐之余恨。
甘虫蠹心兮，尚不腼乎其面。
说妖女而筑姑苏兮，咈胥臣之闷闷。
乘鸱夷而蹈斤沟兮，不及夫椒之亲见。
麋鹿游于吴宫兮，火灾兴于探燕。
羌伯越于中原兮，通舟梁于梁宋。
痛曾孙之殒其绪兮，西面朝于云梦。
鄂渚豫章有虎狼之遗迹兮，曾不知其所重。
虚钟离而徕封豕兮，宁待我师之所控。
心招摇兮故丘，将蹈海兮袭沧流。
望鲸鲵兮山峙，蹇产吾心兮索然无气。
九奋·去郢
作者：薛季宣
朝代：宋

桂枻兮兰舟，去景兮悠悠。
维赤岸兮裴回，睠丹阳兮夷犹。
中肠鬰结兮神情惝怳，思夫君兮聊淹留。
浮涔江兮放于沱汉，泛沦漪兮极其汗漫。
怅始异而终同兮匪它，回波澜兮顾復之岂远。
婉清扬兮采莲女，要美人兮北渚。
㨫芳蘅与若英兮备杂菜之芬馨，将日昃之与期兮指潜波而为盟。
羲和晻曀其西入兮暮云合而美人不见，怨芳心兮泣蘪芜余以衍。
秋风起兮飙飗萧索，幽兰秀兮芙蓉乱落。
感北江之东注兮泝洄之宛宛，羌顺天而不极兮荡波之有沔。
鸣鸠雨而逐妇兮言归以霁，动人情兮弔孤影而零涕。
去灵修而自放兮余心不忍，回素首而不见其形兮于斯焉其逾逝。
乱曰：冶余容兮安闲自喜，荪窈窕而不我嘉兮何以。
苟承恩之不在貌兮苍天谓何，分此生兮已矣。
九奋·怨春风
作者：薛季宣
朝代：宋

怨春风之不仁兮，既发我羣芳与众葩。
羌无远而不届兮，烂锦绮之纷华。
柳青青兮花漫漫，黄鹂掷兮声度转。
香袭衣兮馡馡满路，又吹残兮何故。
匪黔嬴之媢嫉兮，是残丑类。
摧伤物之通美兮，且以成其独异。
彼丹葩兮适荣树端，今飘零兮匝地漫漫。
昔芬馨兮袭人旖旎，今质存兮已魄然而少气。
野之草兮，昔芽萌其嫩绿。
今生砌兮，亦盘盘而错错。
余启卜于灵氛兮，问其何故。
灵氛视余以其繇兮，曰皇之常度。
在天地万物其尽然兮，夫子何疑。
畅其理而诚告兮，子其知之。
曰人生百年犹树花兮，三春发荣粲其葩兮。
光彩馨香能几何兮，壹昔飘风竟辞柯兮。
彼随飙兮展转，或归根兮或远。
或一坠于庭闱兮，或遂沈于坑圊。
风何知而花何有兮，子之心焉眷眷。
嗟世态之汩于是非兮，孰通其说。
西施见斥兮嫫母为说，毁弃尺璧兮鼠璞见珍，明月沈埋兮鱼目为蠙。
美自美而恶自恶兮，贋与真其谁分。
春与秋其代谢兮，子何与而伤春。
余不得此之高意兮，怀达人之至言。
斯从事于来今兮岂然。
九奋·沈湘
作者：薛季宣
朝代：宋

观吾生兮何为乎今之世，永悲伤兮耿耿夜长而鲜寐。
临清湘兮思逝无舟，伥欲行兮不济。
拟飞腾兮假羽翰于黄鹄，鹄已亡兮曾是余之能服。
将解衣而下游兮潜川不贯，惧射工之余中兮备蛟龙之刍豢。
登衡山之嵯峨兮柏松委靡，怨飘风之怒狂兮害于物理。
猨狖啸侣兮上获我冠，荆榛塞路兮下穿我履。
望苍梧兮将重华之云愬，巉九疑之不可辩兮又藐然其烟雾。
杀竹枝而求泪班兮思二妃之榘度，哀灵修之返无期兮荪舍兹将安寓。
首阳河渎远而不可适兮，视申子夷齐其有故。
将从此汨罗之水兮，傥务成之或遇。
悲女嬃之婵媛兮，临流而止余。
涕滂沱兮，心悲江渚。
念我独兮，斯不可以久处。
心如石而莫转兮，吾其此介。
与子别兮余将于迈，褰余衣兮不我止，蹈清泠兮余乃已。
抱巨石兮怀沙，谌同流兮灏波。
其穷幽兮眇眇，皇合德兮太皓。
九奋·赋巴丘
作者：薛季宣
朝代：宋

巴丘兮峥嵘，嵚岑兮洞庭。
秋霖兮阁泪，春草兮愁生。
巴之蛇兮修之，云英甲兮火晶。
戟微手足兮惟行，云雾飞腾兮匪翼。
知绌信兮天性，展转委蛇兮至行。
朝之游兮衡岳，莫饭流兮湘曲。
鹿焱起兮中洲，人之逐兮悠悠。
纷缭乱兮海波弗静，逐之颠者相望兮莫得持其腰领。
鹿冠元兮森槎千角，蛇衔取兮不畏触。
岁三迁而解甲兮骼髅具吐，羌有获兮故无取。
象巨牙之双植兮，肥腯顽健。
肉鸡兔虎龙而牛干兮，得鼠狶为首面。
性羊狠而马行兮，狗猴心而蛇变。
既备此十二神象兮，害于田其不远。
蜿蜒蛇之怒兮，吸无劳乎宛转。
虽有此修鼻骈齿兮，宁復餐而以卷。
不劳咀此齿牙兮，害以蛇除。
珠显灼而光明兮，不在短狐之毁誉。
游兰若兮芳洲，卧香蒲兮翔素流。
芷冈兮戏豫，丹穴兮优游。
何蜂虫之阴戾琐微兮藏形于闇，骑蛇头而啜之兮堕厥颐而脱颔。
阜堆骨兮名陵，风悲雨泣兮千龄万龄。
象种繁兮蛇既毙，欲吞之兮谁能舍。
鹿奔兮其復获，登蛇丘兮涕零零。
九奋·遡江
作者：薛季宣
朝代：宋

越夏首兮西泝，张青蒲兮疾去。
鹢吻低徊兮翱翔风便，回首东冥兮日远。
睇兰洲兮芳杜若，羌吾好兮不得泊。
闻持鼓兮𩐨𩐨，余心结兮尚何乐。
西风驶兮江皋，舟迎风兮遡流。
进将寸兮退尺，凝远眺兮江水幽幽。
江风号兮漫天素涛，走魦逼人兮将吞舟。
余奈何兮倏忽，下有蛟龙兮出没。
江豚得意兮若神，肆跳梁兮衝突。
泊兮恍，乌云泼墨兮吾上。
天地变兮不可测，渠泉飞兮无峭壁。
儃徊余桂棹兮，苹丛至止。
曳方竹而相羊兮，㨫芝中沚。
苏椒红兮和羹，搴辛夷兮用饵。
杂荐兮荪兰，载敶兮薜芷。
风细细兮波停，纵余舸兮于征。
长歌自放，顾一返兮屏营。
倡曰：扁舟大江，遡狂风兮。
下地登天，转飘蓬兮。
人之死生，将彼舸之攸同兮。
停桡待济，考攸终兮。
赓曰：逆天理兮，虽大而覆。
顺其然兮，百福攸助。
叛水性而余求兮，噫其何故。
九奮·去郢
作者：薛季宣
朝代：宋

桂枻兮蘭舟，去景兮悠悠。
維赤岸兮裴回，睠丹陽兮夷猶。
中腸鬰結兮神情惝怳，思夫君兮聊淹留。
浮涔江兮放于沱漢，泛淪漪兮極其汗漫。
悵始異而終同兮匪它，回波瀾兮顧復之豈遠。
婉清揚兮採蓮女，要美人兮北渚。
㨫芳蘅與若英兮備雜菜之芬馨，將日昃之與期兮指潛波而爲盟。
羲和晻曀其西入兮暮雲合而美人不見，怨芳心兮泣蘪蕪余以衍。
秋風起兮飆飀蕭索，幽蘭秀兮芙蓉亂落。
感北江之東注兮泝洄之宛宛，羌順天而不極兮蕩波之有沔。
鳴鳩雨而逐婦兮言歸以霽，動人情兮弔孤影而零涕。
去靈脩而自放兮余心不忍，回素首而不見其形兮于斯焉其逾逝。
亂曰：冶余容兮安閑自喜，蓀窈窕而不我嘉兮何以。
苟承恩之不在貌兮蒼天謂何，分此生兮已矣。
九奮·怨春風
作者：薛季宣
朝代：宋

怨春風之不仁兮，既發我羣芳與衆葩。
羌無遠而不屆兮，爛錦綺之紛華。
柳青青兮花漫漫，黄鸝擲兮聲度轉。
香襲衣兮馡馡滿路，又吹殘兮何故。
匪黔嬴之媢嫉兮，是殘醜類。
摧傷物之通美兮，且以成其獨異。
彼丹葩兮適榮樹端，今飄零兮匝地漫漫。
昔芬馨兮襲人旖旎，今質存兮已魄然而少氣。
野之草兮，昔芽萌其嫩綠。
今生砌兮，亦盤盤而錯錯。
余啟卜于靈氛兮，問其何故。
靈氛視余以其繇兮，曰皇之常度。
在天地萬物其盡然兮，夫子何疑。
暢其理而誠告兮，子其知之。
曰人生百年猶樹花兮，三春發榮粲其葩兮。
光彩馨香能幾何兮，壹昔飄風竟辭柯兮。
彼隨飆兮展轉，或歸根兮或遠。
或一墜于庭闈兮，或遂沈于坑圊。
風何知而花何有兮，子之心焉眷眷。
嗟世態之汩于是非兮，孰通其說。
西施見斥兮嫫母爲說，毀棄尺璧兮鼠璞見珍，明月沈埋兮魚目爲蠙。
美自美而惡自惡兮，贋與真其誰分。
春與秋其代謝兮，子何與而傷春。
餘不得此之高意兮，懷達人之至言。
斯從事于來今兮豈然。
九奮·東首
作者：薛季宣
朝代：宋

愁城結余之方寸兮，羅累千之雉堞。
繚其外惟怨水兮，如褰裳之不可涉。
揖輸般俾攻以械兮，訴余曰罔克。
礪利刃而斬其關兮，礙重門而莫得。
登東丘而延佇兮，見滄溟之滉瀁。
深湛漫兮，受百川之漭漭。
朝與夕有汐潮兮，冉冉來而西漲。
江河之波倒流而西傾兮，泝崇丘而以上。
欻忽洄流兮已往，來孰使之然兮去誰與讓。
曰夏后之勤勞兮，導川流之歸王。
執玉帛而朝萬邦兮，淩會稽而會計。
穆百神之受其職兮，罔或不至。
瑣防風氏之恃修軀兮，朝宗敢後。
缺我析兮破齊斧，骨專車兮以徇于天下。
于越守東藩而奉其祀兮，盛侵淫于中世。
句踐王兮始大，北爭衡兮吳會。
棲會稽而幾不免其身兮，惟種蠡之與謀。
朝嘗膽以苦身兮，將反之于寇讎。
吳夫差之不仁兮，忍闔廬之餘恨。
甘蟲蠹心兮，尚不靦乎其面。
說妖女而築姑蘇兮，咈胥臣之悶悶。
乘鴟夷而蹈斤溝兮，不及夫椒之親見。
麋鹿遊于吳宮兮，火災興于探燕。
羌伯越于中原兮，通舟梁于梁宋。
痛曾孫之殞其緒兮，西面朝于雲夢。
鄂渚豫章有虎狼之遺跡兮，曾不知其所重。
虛鍾離而徠封豕兮，寧待我師之所控。
心招摇兮故丘，將蹈海兮襲滄流。
望鯨鯢兮山峙，蹇産吾心兮索然無氣。
九奮·沈湘
作者：薛季宣
朝代：宋

觀吾生兮何爲乎今之世，永悲傷兮耿耿夜長而鮮寐。
臨清湘兮思逝無舟，倀欲行兮不濟。
擬飛騰兮假羽翰于黄鵠，鵠已亡兮曾是余之能服。
將解衣而下遊兮潛川不貫，懼射工之余中兮備蛟龍之芻豢。
登衡山之嵯峨兮柏松委靡，怨飄風之怒狂兮害于物理。
猨狖嘯侶兮上獲我冠，荆榛塞路兮下穿我履。
望蒼梧兮將重華之云愬，巉九疑之不可辯兮又藐然其煙霧。
殺竹枝而求淚班兮思二妃之榘度，哀靈脩之返無期兮蓀舍茲將安寓。
首陽河瀆遠而不可適兮，視申子夷齊其有故。
將從此汨羅之水兮，儻務成之或遇。
悲女嬃之嬋媛兮，臨流而止余。
涕滂沱兮，心悲江渚。
念我獨兮，斯不可以久處。
心如石而莫轉兮，吾其此介。
與子別兮余將于邁，褰余衣兮不我止，蹈清泠兮余乃已。
抱巨石兮懷沙，諶同流兮灝波。
其窮幽兮眇眇，皇合德兮太皓。
九奮·賦巴丘
作者：薛季宣
朝代：宋

巴丘兮崢嶸，嶔岑兮洞庭。
秋霖兮閣淚，春草兮愁生。
巴之蛇兮修之，雲英甲兮火晶。
戟微手足兮惟行，雲霧飛騰兮匪翼。
知絀信兮天性，展轉委蛇兮至行。
朝之遊兮衡岳，莫飯流兮湘曲。
鹿焱起兮中洲，人之逐兮悠悠。
紛繚亂兮海波弗靜，逐之顛者相望兮莫得持其腰領。
鹿冠元兮森槎千角，蛇銜取兮不畏觸。
歲三遷而解甲兮骼髏具吐，羌有獲兮故無取。
象巨牙之雙植兮，肥腯頑健。
肉雞兔虎龍而牛幹兮，得鼠狶爲首面。
性羊狠而馬行兮，狗猴心而蛇變。
既備此十二神象兮，害于田其不遠。
蜿蜒蛇之怒兮，吸無勞乎宛轉。
雖有此修鼻駢齒兮，寧復餐而以卷。
不勞咀此齒牙兮，害以蛇除。
珠顯灼而光明兮，不在短狐之毀譽。
遊蘭若兮芳洲，卧香蒲兮翔素流。
芷岡兮戲豫，丹穴兮優游。
何蜂蟲之陰戾瑣微兮藏形于闇，騎蛇頭而啜之兮墮厥頤而脫頷。
阜堆骨兮名陵，風悲雨泣兮千齡萬齡。
象種繁兮蛇既斃，欲吞之兮誰能舍。
鹿奔兮其復獲，登蛇丘兮涕零零。
九奮·遡江
作者：薛季宣
朝代：宋

越夏首兮西泝，張青蒲兮疾去。
鷁吻低徊兮翱翔風便，回首東冥兮日遠。
睇蘭洲兮芳杜若，羌吾好兮不得泊。
聞持鼓兮𩐨𩐨，余心結兮尚何樂。
西風駛兮江皋，舟迎風兮遡流。
進將寸兮退尺，凝遠眺兮江水幽幽。
江風號兮漫天素濤，走魦逼人兮將吞舟。
余奈何兮倏忽，下有蛟龍兮出沒。
江豚得意兮若神，肆跳梁兮衝突。
泊兮恍，烏雲潑墨兮吾上。
天地變兮不可測，渠泉飛兮無峭壁。
儃徊余桂棹兮，蘋叢至止。
曳方竹而相羊兮，㨫芝中沚。
蘇椒紅兮和羹，搴辛夷兮用餌。
雜薦兮蓀蘭，載敶兮薜芷。
風細細兮波停，縱余舸兮于征。
長歌自放，顧一返兮屏營。
倡曰：扁舟大江，遡狂風兮。
下地登天，轉飄蓬兮。
人之死生，將彼舸之攸同兮。
停橈待濟，考攸終兮。
賡曰：逆天理兮，雖大而覆。
順其然兮，百福攸助。
叛水性而余求兮，噫其何故。
九禽言·其八
作者：薛季宣
朝代：宋

提葫芦，沽美酒。舞春风，卧花柳。且作醉乡游，此身非我有。与君看取垄头坟，人在谁知不长久。
九禽言·其八
作者：薛季宣
朝代：宋

提葫芦，沽美酒。
舞春风，卧花柳。
且作醉乡游，此身非我有。
与君看取壠头坟，人在谁知不长久。
九禽言·其八
作者：薛季宣
朝代：宋

提葫蘆，沽美酒。
舞春風，卧花柳。
且作醉鄉遊，此身非我有。
與君看取壠頭墳，人在誰知不長久。
劉復之哀辭
作者：薛季宣
朝代：宋

天胡不仁兮，瘼此下民。
良苦乏賢兮，賢人名去而仙。
繄世途之好徑兮，正路榛塞。
閶闔重重有栗階而進兮，不崇朝而折翼。
鴟鶚司政兮，蝙蝠之晨。
猿仁何咎兮，擯自王孫。
寧是不畏兮，天實爲之。
皇浩浩之充天兮，豈其已而。
鴻翱翔而遵逵兮，退飛者再。
摶扶摇之直上兮，竟翷翩而長逝。
夫豈人爲兮，呼天不聞。
人莫不死兮，不亡者存。
小官之不卑兮，賢聲載路。
視彭鏗其猶夭兮，後昆有裕。
楙實雙而一瘁兮，哀哀者母。
紛孺弱之呱前兮，蒼天太苦。
生者作德兮，死者有仁。
嗚呼哀哉，家國無人非余患兮，余悲夫抱志之不伸。
志事
作者：薛季宣
朝代：宋

我生之辰，六月甲戌。
師伯清塵，羲和納日。
粵有氛祲，南自篳門。
輪囷扶疏，英如白雲。
高減儲胥，來循軌道。
面阻清池，岐分繚繞。
玦如隄立，不即我庭。
直建千房，視左爲榮。
載明載滅，載高載卑。
甲夜籌三，侵尋以微。
外戶如之何，秋空澄霽。
庭內如之何，靜無纖曀。
我門我籞，豈伊異人。
何吉何凶，祥讖誰詢。
發書占之，日音受徵。
公正司辰，廉貞變起。
時維寬大，斗建移申。
律中參陽，干庚歲寅。
庚刑甲祿，三合離鄉。
王墓加臨，金剛火强。
白維王氣，金方火死。
從革之占，庶乎近止。
我非瞽史，詎易談天。
禍福由人，無論未然。
睠言常度，時曰休祥。
尚疑白眚，爲沴爲殃。
皇天降異，豈緣微物。
霆擊飛霜，其何能忽。
我顧休明，闕然靦汗。
可無大戾，天爲謫見。
妖星垂象，尚克隕之。
酒血紅杯，亦既泯之。
卬綰陰誅，尚容改悔。
變見之來，庶無大罪。
皇天降威，謂我修省。
夕之朝之，敢忘申儆。
戰戰兢兢，念此天變。
蔚炳如之何，無思革面。
志事
作者：薛季宣
朝代：宋

我生之辰，六月甲戌。
师伯清尘，羲和纳日。
粤有氛祲，南自筚门。
轮囷扶疏，英如白云。
高减储胥，来循轨道。
面阻清池，岐分缭绕。
玦如堤立，不即我庭。
直建千房，视左为荣。
载明载灭，载高载卑。
甲夜筹三，侵寻以微。
外户如之何，秋空澄霁。
庭内如之何，静无纤曀。
我门我籞，岂伊异人。
何吉何凶，祥谶谁询。
发书占之，日音受征。
公正司辰，廉贞变起。
时维宽大，斗建移申。
律中参阳，干庚岁寅。
庚刑甲禄，三合离乡。
王墓加临，金刚火强。
白维王气，金方火死。
从革之占，庶乎近止。
我非瞽史，讵易谈天。
祸福由人，无论未然。
睠言常度，时曰休祥。
尚疑白眚，为沴为殃。
皇天降异，岂缘微物。
霆击飞霜，其何能忽。
我顾休明，阙然腼汗。
可无大戾，天为谪见。
妖星垂象，尚克陨之。
酒血红杯，亦既泯之。
卬绾阴诛，尚容改悔。
变见之来，庶无大罪。
皇天降威，谓我修省。
夕之朝之，敢忘申儆。
战战兢兢，念此天变。
蔚炳如之何，无思革面。
志事
作者：薛季宣
朝代：宋

我生之辰，六月甲戌。师伯清尘，羲和纳日。粤有氛祲，南自筚门。轮囷扶疏，英如白云。高减储胥，来循轨道。面阻清池，岐分缭绕。玦如堤立，不即我庭。直建千房，视左为荣。载明载灭，载高载卑。甲夜筹三，侵寻以微。外户如之何，秋空澄霁。庭内如之何，静无纤曀。我门我籞，岂伊异人。何吉何凶，祥谶谁询。发书占之，日音受徵。公正司辰，廉贞变起。时维宽大，斗建移申。律中参阳，干庚岁寅。庚刑甲禄，三合离乡。王墓加临，金刚火强。白维王气，金方火死。从革之占，庶乎近止。我非瞽史，讵易谈天。祸福由人，无论未然。眷言常度，时曰休祥。尚疑白眚，为沴为殃。皇天降异，岂缘微物。霆击飞霜，其何能忽。我顾休明，阙然腼汗。可无大戾，天为谪见。妖星垂象，尚克陨之。酒血红杯，亦既泯之。卬绾阴诛，尚容改悔。变见之来，庶无大罪。皇天降威，谓我修省。夕之朝之，敢忘申儆。战战兢兢，念此天变。蔚炳如之何，无思革面。
惜花引
作者：薛季宣
朝代：宋

廢圃晨遊，舊觀歷歷。
三徑已荒蕪，歌酒地，悄悄無人迹。
爲山傾仄，支柱皆名石。
桃李無言，爲人岑寂。
早綠暗紅稀春去也，歎繁華難覓。
落花如積，誰與東風惜。
東坡
作者：薛季宣
朝代：宋

江之廣矣，一葉航斯。
東坡遠矣，企而望斯。
彼草蒙茸，翳于雪堂。
决决濫泉，橋亦云亡。
人知其名，我懷允實。
崔嵬者山，有環彼室。
江之廣矣，跋而髣髴。
悠哉悠哉，如泉流以出。
我思古人，寥其久矣。
文如爾矣，我心起矣。
雪堂之圮矣，曷爲其止矣。
人之匪矣，若其已矣。
我之鄰斯，一江之巨。
我之來斯，忽其如寓。
有懷北堂，頹如以仆。
相彼道人，隻眼之云具。
梁山歌
作者：薛季宣
朝代：宋

雨雪霏霏，梁山之下。
樸𨔤其凝，皓其郊野。
凜其寒矣，曷藏曷御。
親庭孔邈，孰爲溫者。
台不能此處，歸途無所。
台不能此處，曷其疾去。
梁山歌
作者：薛季宣
朝代：宋

雨雪霏霏，梁山之下。朴遫其凝，皓其郊野。凛其寒矣，曷藏曷御。亲庭孔邈，孰为温者。台不能此处，归途无所。台不能此处，曷其疾去。
梁山歌
作者：薛季宣
朝代：宋

雨雪霏霏，梁山之下。
朴𨔤其凝，皓其郊野。
凛其寒矣，曷藏曷御。
亲庭孔邈，孰为温者。
台不能此处，归途无所。
台不能此处，曷其疾去。
歸耕操
作者：薛季宣
朝代：宋

我欲仁，違離二親。
自我不見，于今十春。
心雖不去，情不親。
聞師教有年，子不曰夫，孝終立身而始事親。
求仁斯得仁，事斯語足以窮吾年，歸耕乎休。
歷山之下有良田，參來其誰芸，歸耕乎休。
以一貫道者，吾夫子之言也。
去不我留者，年也。
不可得而再事者，親也。
歸耕乎休，耒耜足以待豐年也。
禾黍足以奉吾親也，樂道足以富吾仁也。
歸耕乎休，如是夫豈食吾貧也。
沈舟操
作者：薛季宣
朝代：宋

悠悠之川兮汎彼淘河，一江動蕩兮恬風靜而騰波。
瀾翻下瀨聲渢渢兮柂師不可以告語，沈舟折首兮天其奈何。
愚夫婦兮中倉不濡，行褚遷于高岸兮婦沾漬之長吁。
凡之亡兮，凡存不害。
渺江波之瀰漫，走于行之不濟也。
嘻，命矣夫。
沈舟操
作者：薛季宣
朝代：宋

悠悠之川兮泛彼淘河，一江动荡兮恬风静而腾波。
澜翻下濑声沨沨兮柂师不可以告语，沈舟折首兮天其奈何。
愚夫妇兮中仓不濡，行褚迁于高岸兮妇沾渍之长吁。
凡之亡兮，凡存不害。
渺江波之瀰漫，走于行之不济也。
嘻，命矣夫。
沈舟操
作者：薛季宣
朝代：宋

悠悠之川兮汎彼淘河，一江动荡兮恬风静而腾波。澜翻下濑声沨沨兮柂师不可以告语，沈舟折首兮天其奈何。愚夫妇兮中仓不濡，行褚迁于高岸兮妇沾渍之长吁。凡之亡兮，凡存不害。渺江波之瀰漫，走于行之不济也。嘻，命矣夫。
淵魚
作者：薛季宣
朝代：宋

躍躍淵魚，言泉之涸。
有束樊籠，既幽其鶴。
眷言懷之，翰飛戾天。
薄言存之，泳于重泉。
蹙蹙何嗟，靡生靡活。
胥失其淪，上下靡所。
察視其淺矣，宛轉于泥。
就其幽矣，安處于棲。
匪我之云爲，何適何歸。
曰有虞衡，莫我肯知，亦莫我肯悲。
父母何其，嗚呼蒼天，蓋亦勿思。
尾魚既頳，鶴樊既鳴。
孰聽其聲，孰視其形。
豈無高天，翱翔靡路。
豈無重泉，職職靡寓。
洋洋者魚，惟淵之實。
鶴飛于九霄，時豈籠中物。
渊鱼
作者：薛季宣
朝代：宋

跃跃渊鱼，言泉之涸。有束樊笼，既幽其鹤。眷言怀之，翰飞戾天。薄言存之，泳于重泉。蹙蹙何嗟，靡生靡活。胥失其沦，上下靡所。察视其浅矣，宛转于泥。就其幽矣，安处于栖。匪我之云为，何适何归。曰有虞衡，莫我肯知，亦莫我肯悲。父母何其，呜呼苍天，盖亦勿思。尾鱼既赪，鹤樊既鸣。孰听其声，孰视其形。岂无高天，翱翔靡路。岂无重泉，职职靡寓。洋洋者鱼，惟渊之实。鹤飞于九霄，时岂笼中物。
渊鱼
作者：薛季宣
朝代：宋

跃跃渊鱼，言泉之涸。
有束樊笼，既幽其鹤。
眷言怀之，翰飞戾天。
薄言存之，泳于重泉。
蹙蹙何嗟，靡生靡活。
胥失其沦，上下靡所。
察视其浅矣，宛转于泥。
就其幽矣，安处于栖。
匪我之云为，何适何归。
曰有虞衡，莫我肯知，亦莫我肯悲。
父母何其，呜呼苍天，盖亦勿思。
尾鱼既頳，鹤樊既鸣。
孰听其声，孰视其形。
岂无高天，翱翔靡路。
岂无重泉，职职靡寓。
洋洋者鱼，惟渊之实。
鹤飞于九霄，时岂笼中物。
神人暢
作者：薛季宣
朝代：宋

莫莫昊天，莫夥烝民，感兮格兮君之仁。
混茫萬宇，自都于野，余一人爰主。
于何道兮，暢浹神人。
于何道兮，神人我與。
蕩蕩兮帝德，高高兮不極。
吾不知其名兮，命焉弗得。
其人則天兮，天乎其仁。
吾不知其際兮，究焉無適。
伊神人之交暢兮，其帝之力。
神人畅
作者：薛季宣
朝代：宋

莫莫昊天，莫伙烝民，感兮格兮君之仁。
混茫万宇，自都于野，余一人爰主。
于何道兮，畅浃神人。
于何道兮，神人我与。
荡荡兮帝德，高高兮不极。
吾不知其名兮，命焉弗得。
其人则天兮，天乎其仁。
吾不知其际兮，究焉无适。
伊神人之交畅兮，其帝之力。
神人畅
作者：薛季宣
朝代：宋

莫莫昊天，莫夥烝民，感兮格兮君之仁。混茫万宇，自都于野，余一人爰主。于何道兮，畅浃神人。于何道兮，神人我与。荡荡兮帝德，高高兮不极。吾不知其名兮，命焉弗得。其人则天兮，天乎其仁。吾不知其际兮，究焉无适。伊神人之交畅兮，其帝之力。
神鳳操
作者：薛季宣
朝代：宋

大樂和諧兮，神鳳來儀。
彼周公之聖兮，余何德以堪之。
箕子操
作者：薛季宣
朝代：宋

天道浑浑兮不享，繄神器从神兮适彼西邻。泯社稷之阽危兮君无与守，将正而毙兮谁善其后。负罪囚奴兮九畴我保，庶汤孙之复兮载兴商道。
箕子操
作者：薛季宣
朝代：宋

天道浑浑兮不享，繄神器从神兮适彼西隣。
泯社稷之阽危兮君无与守，将正而毙兮谁善其后。
负罪囚奴兮九畴我保，庶汤孙之復兮载兴商道。
箕子操
作者：薛季宣
朝代：宋

天道渾渾兮不享，繄神器從神兮適彼西隣。
泯社稷之阽危兮君無與守，將正而斃兮誰善其後。
負罪囚奴兮九疇我保，庶湯孫之復兮載興商道。
襄陵操
作者：薛季宣
朝代：宋

湯湯洚水兮，懷山襄陵。
浩浩滔天兮，昏墊生靈。
導之入于海兮，王事有程。
啟呱弗子兮，匪我忘情。
誠臺瓦鼓詩
作者：薛季宣
朝代：宋

瓦鼓垖垖，寘之誠臺。
誠臺有稱，不革不銅。
不尚其𪔳，自天之性。
天性如之何，至質無華。
有稱如之何，埏埴無加。
誠哉誠哉，其儀孔嘉。
瓦鼓垖垖，誠臺之上，崇基有塽。
可據而居，可憑而望，湯其泱漭。
瓦鼓之垖然，稱臺址之隤然，抱峰崿之嵬然。
誠哉誠哉，紛會意之颸然。
瓦鼓垖垖，誠臺之下，筠鄉有楚。
掃地而居，修竹猗猗。
垖其反古，五畝之竹兮。
彼垖者鼓，在彼墺兮。
在彼墺兮，稱此麓兮。
誠哉誠哉，會我獨兮。
瓦鼓垖垖，在彼青林，有象無音。
稱臺觀之嶔岑，稱筠竹之清陰，樂稱走之誠心。
豈無胡床，可將可坐。
豈無鼖鼗，可鳴可播，而垖鼓以無和。
誠哉誠哉，不加其埵。
诚台瓦鼓诗
作者：薛季宣
朝代：宋

瓦鼓垖垖，寘之诚台。
诚台有称，不革不铜。
不尚其𪔳，自天之性。
天性如之何，至质无华。
有称如之何，埏埴无加。
诚哉诚哉，其仪孔嘉。
瓦鼓垖垖，诚台之上，崇基有塽。
可据而居，可凭而望，汤其泱漭。
瓦鼓之垖然，称台址之隤然，抱峰崿之嵬然。
诚哉诚哉，纷会意之飔然。
瓦鼓垖垖，诚台之下，筠乡有楚。
扫地而居，修竹猗猗。
垖其反古，五亩之竹兮。
彼垖者鼓，在彼墺兮。
在彼墺兮，称此麓兮。
诚哉诚哉，会我独兮。
瓦鼓垖垖，在彼青林，有象无音。
称台观之嵚岑，称筠竹之清阴，乐称走之诚心。
岂无胡床，可将可坐。
岂无鼖鼗，可鸣可播，而垖鼓以无和。
诚哉诚哉，不加其埵。
诚台瓦鼓诗
作者：薛季宣
朝代：宋

瓦鼓堆堆，寘之诚台。诚台有称，不革不铜。不尚其？，自天之性。天性如之何，至质无华。有称如之何，埏埴无加。诚哉诚哉，其仪孔嘉。瓦鼓堆堆，诚台之上，崇基有塽。可据而居，可凭而望，汤其泱漭。瓦鼓之堆然，称台址之隤然，抱峰崿之嵬然。诚哉诚哉，纷会意之飔然。瓦鼓堆堆，诚台之下，筠乡有楚。扫地而居，修竹猗猗。堆其反古，五亩之竹兮。彼堆者鼓，在彼墺兮。在彼墺兮，称此麓兮。诚哉诚哉，会我独兮。瓦鼓堆堆，在彼青林，有象无音。称台观之嵚岑，称筠竹之清阴，乐称走之诚心。岂无胡床，可将可坐。岂无鼖鼗，可鸣可播，而堆鼓以无和。诚哉诚哉，不加其埵。
采薇歌
作者：薛季宣
朝代：宋

陟彼首陽，言采其薇。
可以充腸，可以樂饑。
采薇采薇，首陽之下。
可以全身，可以安處。
采薇采薇，首陽之巔。
可以適己，可以窮年。
在彼亦食，在此亦食。
雖傾天爾力，父子有常職。
霹雳引
作者：薛季宣
朝代：宋

天地肃兮阳伏藏，以时出兮万物攸行。声砰訇兮，蛰虫咸作。蛰虫不作兮，自底天亡。象震出兮惟君王，发号令兮惊四方。悯封禺之守臣兮，自为聋聩。死霹雳之下兮，式彼天常。噫，余非好杀兮，刑宪有章。
霹雳引
作者：薛季宣
朝代：宋

天地肃兮阳伏藏，以时出兮万物攸行。
声砰訇兮，蛰虫咸作。
蛰虫不作兮，自底天亡。
象震出兮惟君王，发号令兮惊四方。
惽封禺之守臣兮，自为聋聩。
死霹雳之下兮，式彼天常。
噫，余非好杀兮，刑宪有章。
霹靂引
作者：薛季宣
朝代：宋

天地肅兮陽伏藏，以時出兮萬物攸行。
聲砰訇兮，蟄蟲咸作。
蟄蟲不作兮，自底天亡。
象震出兮惟君王，發號令兮驚四方。
惽封禺之守臣兮，自爲聾聵。
死霹靂之下兮，式彼天常。
噫，余非好殺兮，刑憲有章。
念奴嬌
作者：蘇仲及
朝代：宋

問梅何事，對巖東微笑，暗中輕馥。韻絕姿高直下視，紅紫端如童僕。繞樹千回，臨風三嗅，待與論心曲。何人還解，為伊特地青目。瀟灑些個精神，誰憐孤瘦，正無語幽獨。不許春知應自負，一生風月心足。傲雪難陪，欺霜無伴，耿耿橫修竹。紛紛桃李，□□□□□□。
飛龍宴
作者：蘇小娘
朝代：宋

炎炎暑氣時，流光閃爍，閒扃深院。水閣涼亭，半開簾幕遙觀。灼灼榴花吐豔。細雨灑、小荷香淺。樹影竹影，清涼瀟灑，枕簟搖紈扇。堪嘆浮世忙如箭。對良辰歡樂，莫辭頻勸。遇酒逢歌，恣情遂意迷戀。須信人生聚散。奈區區、利牽名絆。少年未倦。良天皓月金尊滿。
如夢令
作者：蘇庠
朝代：宋

疊嶂曉埋煙雨。忽作飛花無數。整整復斜斜，來伴南枝清苦。日暮。日暮。何許雲林煙樹。
清平樂
作者：蘇庠
朝代：宋

斷崖流水。香度青林底。元配騷人蘭與芷。不數春風桃李。淮南叢桂小山。詩翁合得攀翻。身到十洲三島，心遊萬壑千巖。
訴衷情
作者：蘇庠
朝代：宋

杖頭挑得布囊行。活計有誰爭。不肯侯家五鼎，碧澗一杯羹。溪上月，嶺頭雲。不勞耕。甕中春色，枕上華胥，便是長生。
訴衷情
作者：蘇庠
朝代：宋

倦投林樾當誅茅。鴻雁響寒郊。溪上晚來楊柳，月露洗煙梢。霜後渚，水分槽。尚平橋。客床歸夢，何必江南，門接雲濤。
謁金門
作者：蘇庠
朝代：宋

何處所。門外冷雲堆浦。竹裡江梅寒未吐。茅屋疏疏雨。誰遣愁來如許。小立野塘官渡。手種凌霄今在否。柳浪迷煙渚。
謁金門
作者：蘇庠
朝代：宋

楊柳渡。醉著青鞋歸去。點點沙鷗何處所。十里菰蒲雨。抖擻向來塵土。臥看碧山雲度。寄語故時猿鶴侶。未見心先許。
點絳唇
作者：蘇庠
朝代：宋

冰勒輕颸，綠痕初漲回塘水。柳洲煙際。白鷺翹沙嘴。箬笠青蓑，未減貂蟬貴。雲濤裡。醉眠篷底。不屬人間世。
萬年歡
作者：蘇氏
朝代：宋

日暖霜紅，畫戟門開，錦筵歌振梁塵。正是慈闈熙熙，慶誕佳辰。象服魚軒燦爛，喜高年、福祿長新。承顏處，朱紫相將，更兼華胄詵詵。家聲未論王謝，有禁中頗牧，江左機雲。雁字鴛行，雍容高步金門。況有子孫侍列，擁階庭、玉潔蘭薰。持芳醑，滿酌瑤觴，競祝遐壽千春。
長壽樂
作者：蘇氏
朝代：宋

微寒應候。望日遠六遠，階蓂初秀。愛景欲掛扶桑，漏殘銀箭，杓回瑤鬥。慶高閎此際，掌上一顆明珠剖。有令容淑德，歸逢佳偶。到如今，晝錦滿堂貴胄。榮耀，久步禁，一一金章綠綬。更值棠棣連陰，虎符熊軾，夾河分守。況青雲咫尺，朝暮入承明後*看綵衣爭獻，蘭盈玉酎。祝千齡，共指松椿比壽。
鵲橋仙
作者：蘇氏
朝代：宋

星移斗轉，玉蟾西下，漸覺東郊向曉。馬嘶人語隔霜林，望千里、長安古道。珠宮姊妹，相逢方信，別後十分瘦了。上林歸去正花時，爭奈向、花前又老。
有驥在野
作者：蘇洵
朝代：宋

有驥在野，百過不呻。
子不我良，豈無他人。
縶我于廐，乃不我駕。
遇我不終，不如在野。
禿毛于霜，寄肉于狼，寧彼我傷。
寧人不我顧，無子我忘。
瑣窗寒
作者：蘇茂一
朝代：宋

雲浦蒼寒，煙堤幕翠，舊痕新漲。春愁十里，冉冉碧絲搖盪。記登臨、少年思豪，唾壺擊玉歌清壯。到如今夢裡，秋風鴻陣，晚波漁唱。惆悵。重來處，望畫舫天邊，轡絲原上。山陰秀句，付與一聲雲響。正東湖、誰家柳下，午陰漠漠人蕩槳。最堪憐、白髮周郎，為江山自賞。
點絳唇
作者：蘇茂一
朝代：宋

竹翠藏煙，杏紅流水歸何處。透簾穿戶。更灑黃昏雨。織錦題書，誰寄愁情去。渾無緒。綠楊千縷。不似真眉嫵。
三部樂
作者：蘇軾
朝代：宋

美人如月。乍見掩暮雲，更增妍絕。算應無恨，安用陰晴圓缺。嬌甚空只成愁，待下床又懶，未語先咽。數日不來，落盡一庭紅葉。今朝置酒強起，問為誰減動，一分香雪。何事散花卻病，維摩無疾。卻低眉、慘然不答。唱金縷、一聲怨切。堪折便折。且惜取、少年花發。
五禽言五首·其五
作者：蘇軾
朝代：宋

姑惡姑惡，姑不惡，妾命薄。
君不見東海孝婦死作三年乾，不如廣漢龐姑去却還。
人嬌
作者：蘇軾
朝代：宋

滿院桃花，盡是劉郎未見。於中更、一枝纖軟。仙家日月，笑人間春晚。濃睡起，驚飛亂紅千片。密意難傳，羞容易變。平白地、為伊腸斷。問君終日，怎安排心眼。須通道，司空自來見慣。
人嬌
作者：蘇軾
朝代：宋

別駕來時，燈火熒煌無數。向青瑣、隙中偷覰。元來便是，共採鸞仙侶。方見了，管須低聲說與。百子流蘇，千枝寶炬。人間有、洞房煙霧。春來何事，故拋人別處。坐望斷，樓中遠山歸路。
人嬌
作者：蘇軾
朝代：宋

白髮蒼顏，正是維摩境界。空方丈、散花何礙。朱唇箸點，更髻鬟生彩。這些個，千生萬生只在。好事心腸，著人情態。閒窗下、斂雲凝黛。明朝端午，待學紉蘭為佩。尋一首好詩，要書裙帶。
佔春芳
作者：蘇軾
朝代：宋

紅杏了，夭桃盡，獨自佔春芳。不比人間蘭麝，自然透骨生香。對酒莫相忘。似佳人、兼合明光。只憂長笛吹花落，除是寧王。
句·其二一
作者：蘇軾
朝代：宋

槐花黄，舉子忙；促織鳴，懶婦驚。
句·其四一
作者：蘇軾
朝代：宋

青山南，白石北，此地嵯峨人不識。
和陶歸去來兮辭
作者：蘇軾
朝代：宋

歸去來兮，吾方南遷安得歸。
卧江海之澒洞，弔鼓角之悽悲。
迹泥蟠而愈深，時電往而莫追。
懷西南之歸路，夢良是而覺非。
悟此生之何常，猶寒暑之異衣。
豈襲裘而念葛，蓋得觕而喪微。
我歸甚易，匪馳匪奔。
俯仰還家，下車闔門。
藩垣雖缺，堂室故存。
挹吾天醴，注之漥尊。
飲月露以洗心，餐朝霞而眩顔。
混客主而爲一，俾婦姑之相安。
知盜竊之何有，乃掊門而折關。
廓圜鏡以外照，納萬象而中觀。
治廢井以晨汲，滃百泉之夜還。
守靜極以自作，時爵躍而鯢桓。
歸去來兮，請終老於斯游。
我先人之敝廬，復舍此而焉求。
均海南與漠北，挈往來而無憂。
畸人告予以一言，非八卦與九疇。
方饑須糧，已濟無舟。
忽人牛之皆喪，但喬木與高丘。
警六用之無成，自一根之返流。
望故家而求息，曷中道之三休。
已矣乎，吾生有命歸有時，我初無行亦無留。
駕言隨子聽所之，豈以師南華而廢從安期。
謂湯稼之終枯，遂不溉而不耔。
師淵明之雅放，和百篇之新詩。
賦歸來之清引，我其後身蓋無疑。
太白詞·其一
作者：蘇軾
朝代：宋

雷闐闐，山晝晦。
風振野，神將駕。
載雲䍐，從玉虬。
旱既甚，蹷往救，道阻修兮。
太白詞·其三
作者：蘇軾
朝代：宋

風爲幄，雲爲蓋。
滿堂爛，神既至。
紛醉飽，錫以雨。
百川溢，施溝渠，歌且舞兮。
太白詞·其二
作者：蘇軾
朝代：宋

旌旂翻，疑有無。
日慘變，神在塗。
飛赤篆，訴閶闔。
走陰符，行羽檄，萬靈集兮。
太白詞·其五
作者：蘇軾
朝代：宋

神之來，悵何晚。
山重複，路幽遠。
神之去，飄莫追。
德未報，民之思，永萬祀兮。
太白詞·其四
作者：蘇軾
朝代：宋

騎裔裔，車斑斑。
鼓簫悲，神欲還。
轟振凱，隠林谷。
執妖厲，歸獻馘，千里肅兮。
失調名
作者：蘇軾
朝代：宋

山頭望，波光潑眼。
失調名
作者：蘇軾
朝代：宋

揭起裙兒，一陣油鹽醬醋香。
失調名
作者：蘇軾
朝代：宋

拼沈醉、金荷須滿。怕年年此際，催歸禁篽，侍黃柑宴。
如夢令
作者：蘇軾
朝代：宋

自淨方能淨彼。我自汗流呀氣。寄語澡浴人，且共肉身遊戲。但洗。但洗。俯為人間一切。
如夢令
作者：蘇軾
朝代：宋

為向東坡傳語。人在玉堂深處。別後有誰來，雪壓小橋無路。歸去。歸去。江上一犁春雨。
如夢令
作者：蘇軾
朝代：宋

水垢何曾相受。細看兩俱無有。寄語揩揹人，盡日勞君揮肘。輕手。輕手。居士本來無垢。
如夢令
作者：蘇軾
朝代：宋

手種堂前桃李。無限綠陰青子。簾外百舌兒，驚起五更春睡。居士。居士。莫望小橋流水。
如夢令
作者：蘇軾
朝代：宋

城上層樓疊巘。城下清淮古汴。舉手揖吳雲，人與暮天俱遠。魂斷。魂斷。後夜松江月滿。
存目·其六
作者：蘇軾
朝代：宋

詩題：送淡公二首首句：燕本冰雪骨，坐重青草公。
少年遊
作者：蘇軾
朝代：宋

銀塘朱檻麴塵波。圓綠卷新荷。蘭條薦浴，菖花釀酒，天氣尚清和。好將沈醉酬佳節，十分酒、一分歌。獄草煙深，訟庭人悄，無吝宴遊過。
少年遊
作者：蘇軾
朝代：宋

玉肌鉛粉傲秋霜。準擬鳳呼凰。伶倫不見，清香未吐，且糠秕吹揚。到處成雙君獨只，空無數、爛文章。一點香檀，誰能借箸，無復似張良。
少年遊
作者：蘇軾
朝代：宋

去年相送，餘杭門外，飛雪似楊花。今年春盡，楊花似雪，猶不見還家。對酒捲簾邀明月，風露透窗紗。恰似姮娥憐雙燕，分明照、畫梁斜。
念奴嬌
作者：蘇軾
朝代：宋

憑高眺遠，見長空萬里，雲無留跡。桂魄飛來光射處，冷浸一天秋碧。玉宇瓊樓，乘鸞來去，人在清涼國。江山如畫，望中煙樹歷歷。我醉拍手狂歌，舉杯邀月，對影成三客。起舞徘徊風露下，今夕不知何夕。便欲乘風，翻然歸去，何用騎鵬翼。水晶宮裡，一聲吹斷橫笛。
念奴嬌
作者：蘇軾
朝代：宋

大江東去，浪淘盡、千古風流人物。故壘西邊人道是，三國周郎赤壁。亂石穿空，驚濤拍岸，捲起千堆雪。江山如畫，一時多少豪傑。遙想公瑾當年，小喬初嫁了，雄姿英發。羽扇綸巾談笑間，強虜灰飛煙滅。故國神遊，多情應笑，我早生華髮。人間如夢，一尊還酹江月。
桃源憶故人
作者：蘇軾
朝代：宋

華胥夢斷人何處。聽得鶯啼紅樹。幾點薔薇香雨。寂寞閒庭戶。暖風不解留花住。片片著人無數。樓上望春歸去。芳草迷歸路。
水龍吟
作者：蘇軾
朝代：宋

露寒煙冷蒹葭老，天外徵鴻寥唳。銀河秋晚，長門燈悄，一聲初至。應念瀟湘，岸遙人靜，水多菰米。□望極平田，徘徊欲下，依前被、風驚起。須信衡陽萬里。有誰家、錦書遙寄。萬重雲外，斜行橫陣，才疏又綴。仙掌月明，石頭城下，影搖寒水。念征衣未搗，佳人拂杵，有盈盈淚。
水龍吟
作者：蘇軾
朝代：宋

楚山修竹如雲，異材秀出千林表。龍鬚半翦，鳳膺微漲，玉肌勻繞。木落淮南，雨晴雲夢，月明風嫋。自中郎不見，桓伊去後，知孤負、秋多少。聞道嶺南太守，後堂深、綠珠嬌小。綺窗學弄，梁州初遍，霓裳未了。嚼徵含宮，泛商流羽，一聲雲杪。為使君洗盡，蠻風瘴雨，作霜天曉。
水龍吟
作者：蘇軾
朝代：宋

小舟橫截春江，臥看翠壁紅樓起。雲間笑語，使君高會，佳人半醉。危柱哀弦，豔歌餘響，繞雲縈水。念故人老大，風流未減，獨回首、煙波裡。推枕惘然不見，但空江、月明千里。五湖聞道，扁舟歸去，仍攜西子。雲夢南州，武昌南岸，昔遊應記。料多情夢裡，端來見我，也參差是。
水龍吟
作者：蘇軾
朝代：宋

古來雲海茫茫，道山絳闕知何處。人間自有，赤城居士，龍蟠鳳舉。清淨無為，坐忘遺照，八篇奇語。向玉霄東望，蓬萊暗靄，有云駕、驂風馭。行盡九州四海，笑紛紛、落花飛絮。臨江一見，謫仙風采，無言心許。八表神遊，浩然相對，酒酣箕踞。待垂天賦就，騎鯨路穩，約相將去。
水龍吟
作者：蘇軾
朝代：宋

似花還似非花，也無人惜從教墜。拋家傍路，思量卻是，無情有思。縈損柔腸，困酣嬌眼，欲開還閉。夢隨風萬里，尋郎去處，又還被、鶯呼起。不恨此花飛盡，恨西園、落紅難綴。曉來雨過，遺蹤何在，一池萍碎。春色三分，二分塵土，一分流水。細看來，不是楊花點點，是離人淚。
水龍吟
作者：蘇軾
朝代：宋

小溝東接長江，柳堤葦岸連雲際。煙村瀟灑，人閒一鬨，漁樵早市。永晝端居，寸陰虛度，了成何事。但絲蓴玉藕，珠粳錦鯉，相留戀，又經歲。因念浮丘舊侶，慣瑤池、羽觴沈醉。青鸞歌舞，銖衣搖曳，壺中天地。飄墮人間，步虛聲斷，寒露風細。抱素琴，獨向銀蟾影裡，此懷難寄。
永遇樂
作者：蘇軾
朝代：宋

明月如霜，好風如水，清景無限。曲港跳魚，圓荷瀉露，寂寞無人見。紞如三鼓，鏗然一葉，黯黯夢雲驚斷。夜茫茫，重尋無處，覺來小園行遍。天涯倦客，山中歸路，望斷故園心眼。燕子樓空，佳人何在，空鎖樓中燕。古今如夢，何曾夢覺，但有舊歡新怨。異時對，黃樓夜景，為餘浩嘆。
永遇樂
作者：蘇軾
朝代：宋

長憶別時，景疏樓上，明月如水。美酒清歌，留連不住，月隨人千里。別來三度，孤光又滿，冷落共誰同醉。卷珠簾，悽然顧影，共伊到明無寐。今朝有客，來從淮上，能道使君深意。憑仗清淮，分明到海，中有相思淚。而今何在，西垣清禁，夜永露華侵被。此時看，迴廊曉月，也應暗記。
沁園春
作者：蘇軾
朝代：宋

情若連環，恨如流水，甚時是休。也不須驚怪，沈郎易瘦，也不須驚怪，潘鬢先愁。總是難禁，許多魔難，奈好事教人不自由。空追想，念前歡杳杳，後會悠悠。凝眸。悔上層樓。謾惹起、新愁與舊愁。向彩箋寫遍，相思字了，重重封卷，密寄書郵。料到伊行，時時開看，一看一回和淚收。須知道，□這般病染，兩處心頭。
沁園春
作者：蘇軾
朝代：宋

孤館燈青，野店雞號，旅枕夢殘。漸月華收練，晨霜耿耿，雲山摛錦，朝露清清。世路無窮，勞生有限，似此區區長鮮歡。微吟罷，憑徵鞍無語，往事千端。當時共客長安。似二陸初來俱少年。有筆頭千字，胸中萬卷，致君堯舜，此事何難。用舍由時，行藏在我，袖手何妨閒處看。身長健，但優遊卒歲，且鬥尊前。
河滿子
作者：蘇軾
朝代：宋

見說岷峨悽愴，旋聞江漢澄清。但覺秋來歸夢好，西南自有長城。東府三人最少，西山八國初平。莫負花溪縱賞，何妨藥市微行。拭問當壚人在否，空教是處聞名。唱著子淵新曲，應須分外含情。
泂酌亭
作者：蘇軾
朝代：宋

泂酌彼兩泉，挹彼注茲。
一瓶之中，有澠有淄。
以瀹以烹，衆喊莫齊。
自江徂海，浩然無私。
豈弟君子，江海是儀。
既味我泉，亦嚌我詩。
清平樂
作者：蘇軾
朝代：宋

清淮蜀汴。更在江西岸。紅旆到時黃葉亂。霜入梁王故苑。秋原何處攜壺。停驂訪古踟躕。雙廟遺風尚在，漆園傲吏應無。
滿江紅
作者：蘇軾
朝代：宋

憂喜相尋，風雨過、一江春綠。巫峽夢、至今空有，亂山屏簇。何似伯鸞攜德耀，簞瓢未足清歡足。漸粲然、光彩照階庭，生蘭玉。幽夢裡，傳心曲。腸斷處，憑他續。文君婿知否，笑君卑辱。君不見周南歌漢廣，天教夫子休喬木。便相將、左手抱琴書，雲間宿。
滿江紅
作者：蘇軾
朝代：宋

東武南城，新堤固、漣漪初溢。隱隱遍、長林高阜，臥紅堆碧。枝上殘花吹盡也，與君更向江頭覓。問向前、猶有幾多春，三之一。官裡事，何時畢。風雨外，無多日。相將泛曲水，滿城爭出。君不見蘭亭修禊事，當時坐上皆豪逸。到如今、修竹滿山陰，空陳跡。
滿江紅
作者：蘇軾
朝代：宋

江漢西來，高樓下、蒲萄深碧。猶自帶、岷峨雲浪，錦江春色。君是南山遺愛守，我為劍外思歸客。對此間、風物豈無情，殷勤說。江表傳，君休讀。狂處士，真堪惜。空洲對鸚鵡，葦花蕭瑟。不獨笑書生爭底事，曹公黃祖俱飄忽。願使君、還賦謫仙詩，追黃鶴。
漁父·漁歌子
作者：蘇軾
朝代：宋

漁父飲，誰家去。魚蟹一時分付。酒無多少醉為期，彼此不論錢數。
漁父·漁歌子
作者：蘇軾
朝代：宋

漁父醒，春江午。夢斷落花飛絮。酒醒還醉醉還醒，一笑人間今古。
漁父·漁歌子
作者：蘇軾
朝代：宋

漁父笑，輕鷗舉。漠漠一江風雨。江邊騎馬是官人，借我孤舟南渡。
漁父·漁歌子
作者：蘇軾
朝代：宋

漁父醉，蓑衣舞。醉裡卻尋歸路。輕舟短棹任斜橫，醒後不知何處。
漁父四首·其一
作者：蘇軾
朝代：宋

漁父飲，誰家去，魚蟹一時分付。
酒無多少醉爲期，彼此不論錢數。
漁父四首·其三
作者：蘇軾
朝代：宋

漁父醒，看江午，夢斷落花飛絮。
酒醒還醉醉還醒，一笑人間今古。
漁父四首·其二
作者：蘇軾
朝代：宋

漁父醉，蓑衣舞，醉裏却尋歸路。
輕舟短櫂任橫斜，醒後不知何處。
漁父四首·其四
作者：蘇軾
朝代：宋

漁父笑，輕鷗舉，漠漠一江風雨。
江邊騎馬是官人，借我孤舟南渡。
烏夜啼
作者：蘇軾
朝代：宋

莫怪歸心甚速，西湖自有蛾眉。若見故人須細說，白髮倍當時。小鄭非常強記，二南依舊能詩。更有鱸魚堪切膾，兒輩莫教知。
瑤池燕
作者：蘇軾
朝代：宋

飛花成陣。春心困。寸寸。別腸多少愁悶。無人問。偷啼自搵。殘妝粉。抱瑤琴、尋出新韻。玉纖趁。南風來解幽慍。低雲鬟、眉峰斂暈。嬌和恨。
皂羅特髻
作者：蘇軾
朝代：宋

採菱拾翠，算似此佳名，阿誰消得。採菱拾翠，稱使君知客。千金買、採菱拾翠，更羅裙、滿把珍珠結。採菱拾翠，正髻鬟初合。真個、採菱拾翠，但深憐輕拍。一雙手、採菱拾翠，繡衾下、抱著俱香滑。採菱拾翠，待到京尋覓。
美哉一首送韋城主簿歐陽君
作者：蘇軾
朝代：宋

美哉水，洋洋乎。
我懷先生，送之子于城隅。
洋洋乎，美哉水。
我送之子，至於新渡。
念彼嵩雒，眷焉西顧。
之子于邁，至於白馬。
白馬舊邦，其構維新。
邦人流涕，畫舫之孫。
相其口髯，尚克似之。
先生遺民，之子往字。
薄薄酒二首·其一
作者：蘇軾
朝代：宋

薄薄酒，勝茶湯，粗粗布，勝無裳，醜妻惡妾勝空房。
五更待漏靴滿霜，不如三伏日高睡足北窗凉。
珠襦玉柙萬人相送歸北邙，不如懸鶉百結獨坐負朝陽。
生前富貴，死後文章，百年瞬息萬世忙。
夷齊盜跖俱亡羊，不如眼前一醉是非憂樂兩都忘。
蘇幕遮
作者：蘇軾
朝代：宋

暑籠晴，風解慍。雨後餘清，暗襲衣裾潤。一局選仙逃暑困。笑指尊前、誰向青霄近。整金盆，輪玉筍。鳳駕鸞車，誰敢爭先進。重五休言升最緊。縱有碧油，到了輸堂印。
訴衷情
作者：蘇軾
朝代：宋

小蓮初上琵琶弦。彈破碧雲天。分明繡閣幽恨，都向曲中傳。膚瑩玉，鬢梳蟬。綺窗前。素蛾今夜，故故隨人，似鬥嬋娟。
訴衷情
作者：蘇軾
朝代：宋

海棠珠綴一重重。清曉近簾櫳。胭脂誰與勻淡，偏向臉邊濃。看葉嫩，惜花紅。意無窮。如花似葉，歲歲年年，共佔春風。
訴衷情
作者：蘇軾
朝代：宋

錢塘風景古來奇。太守例能詩。先驅負弩何在，心已誓江西。花盡後，葉飛時。雨悽悽。若為情緒，更問新官，向舊官啼。
調笑令
作者：蘇軾
朝代：宋

歸雁。歸雁。飲啄江南南岸。將飛卻下盤桓。塞外春來苦寒。寒苦。寒苦。藻荇欲生且住。
調笑令
作者：蘇軾
朝代：宋

漁父。漁父。江上微風細雨。青蓑黃箬裳衣。紅酒白魚暮歸。歸暮。歸暮。長笛一聲何處。
謁金門
作者：蘇軾
朝代：宋

今夜雨。斷送一年殘暑。坐聽潮聲來別浦。明朝何處去。孤負金尊綠醑。來歲今宵圓否。酒醒夢迴愁幾許。夜闌還獨語。
謁金門
作者：蘇軾
朝代：宋

秋帷裡。長漏伴人無寐。低玉枕涼輕繡被。一番秋氣味。曉色又侵窗紙。窗外雞聲初起。聲斷幾聲還到耳。已明聲未已。
謁金門
作者：蘇軾
朝代：宋

秋池閣。風傍曉庭簾幕。霜葉未衰吹未落。半驚鴉喜鵲。自笑浮名情薄。似與世人疏略。一片懶心雙懶腳。好教閒處著。
踏青遊
作者：蘇軾
朝代：宋

□火初晴，綠遍禁池芳草。鬥錦繡、火城馳道。踏青遊，拾翠惜，襪羅弓小。蓮步嫋。腰支佩蘭輕妙。行過上林春好。今困天涯，何限舊情相惱。念搖落、玉京寒早。任劉郎、目斷蓬山難到。仙夢杳。良宵又過了。樓臺萬家清曉。
醉蓬萊
作者：蘇軾
朝代：宋

笑勞生一夢，羈旅三年，又還重九。華髮蕭蕭，對荒園搔首。賴有多情，好飲無事，似古人賢守。歲歲登高，年年落帽，物華依舊。此會應須爛醉，仍把紫菊茱萸，細看重嗅。搖落霜風，有手栽雙柳。來歲今朝，為我西顧，酹羽觴江口。會與州人，飲公遺愛，一江醇酎。